Sa malo novca do stana u Beogradu - BGnekretnine blog\nSa malo novca do stana u Beogradu\nagencije za nekretnine, dvosobni stanovi, garsonjere, jednoiposobni stanovi, kupovina nekretnina, novogradnja, tržište nekretnina u srbiji\nNovosti, Tržište 125 Nov 2014\nSigurno se već pitate, ili konstatujete, koliko je to “malo” novca, kao i da li se kupovina nekretnine može svrstati u kupovine za koje je potrebno “malo para”?!\nMeđutim, svedoci smo da se na tržištu nekretnina Srbije, iz godine u godinu, situacija menja, pa su cene po kojima se stanovi prodaju sve povoljnije. Obilazeći gradove naše zemlje došli smo do zaključka da cifra koju prosečan Srbin treba da izdvoji za kupovinu nekretnine veoma često ne prelazi 50.000 - 60.000 evra.\nOva suma dovoljna je da se kupi dobra garsonjera, dobar jednoiposoban, kao i solidan dvosoban stan u većini gradova, pa čak i u Beogradu, u kome se povoljne nekretnine, čije cene kvadrata ne prelaze 1.000 evra, mogu pronaći u perifernim delovima grada. Naravno, ukoliko je prodaja hitna, povoljni stanovi mogu se kupiti i na centralnim lokacijama grada.\nGarsonjere već od 10.000 evra\nUkoliko želite funkcionalnu garsonjeru, kvadrature oko 20 -25m², ona se u glavnom gradu može kupiti po ceni od oko 16.000 pa sve do 60.000 evra. Cena će zavisiti od lokacije, stanja u kom se nalazi, kao i da li je u novoj ili staroj gradnji.\nTako se, u Beogradu, za malo novca, može kupiti garsonjera u staroj gradnji i to u Rakovici, Zemun polju, Borči, Miljakovcu… Za ovakvu kupovinu moraćete da izdvojite od 12.000 do 20.000 evra, a ukoliko naiđete na povoljnije garsonjere u staroj gradnji, znajte da one najčešće zahtevaju kompletno renoviranje i dodatno ulaganje novca.\nNajpovoljniju garsonjere u novogradnji naći ćete takođe u perifernim delovima Beogada, Zemun polju, Borči, Vidikovcu, Kotežu, Miljakovcu po ceni od 17.000 evra pa naviše, a na cenu će najviše uticati lokacija, kao i kvadratura.\nJednosobni stanovi veoma traženi\nOsim garsonjera u Beogradu je za pristojnu sumu novca moguće kupiti i jednosobne kao i jednoiposobne stanove najčešće u staroj gradnji. Cena takvih stanova, površine od 35-45m² kreću se od oko 28.000 pa naviše.\nU agencijama za nekretnine naglašavaju da su jednosobni kao i jednoiposobni stanovi ujedno i najtraženiji stanovi na beogradskom tržištu, što takođe potvrđuje činjenicu da se promet uglavnom vrti oko sume od 50.000 - 60.000 evra.\nPovoljni dvosobni stanovi na Paliluli\nAko se pitate koliko je najmanje novca potrebno izdvojiti da biste kupili dvosoban stan u glavnom gradu, evo odgovora. Naime, ako uzmemo da su funkcionalni dvosobni stanovi najčešće u kvadraturama od 50 – 65 kvadrata, onda se oni u Beogradu mogu kupiti po ceni od oko 30.000 evra pa naviše. Te stanove naći ćete na opštini Palilula, u Kotežu, Padinskoj skeli, Borči, kao i na Medaku, u Kumodražu, Zemun polju i na Altini.


Izvor: RTS, 14.Dec.2018, 20:47 (ažurirano 02.Apr.2020.)\nVičenco Graso, u intervjuu >> Pročitaj celu vest na sajtu RTS << za RTS, otkriva kako Kfor ocenjuje odluku Prištine o usvajanju zakona kojima se omogućava transformacija KBS-a u kosovsku vojsku, kao i da li Srbi mogu očekivati podršku i zaštitu Kfora.\nDa, apsolutno, ništa se nije promenilo od juče. Biće potrebno vreme za kompletnu vojsku. U svakom slučaju Kfor ostaje ovde, on je odgovoran za garantovanje bezbedne i sigurne sredine i da štiti sve građane na Kosovu.\nSve članice NATO-a na sastanku će doneti odluku o novom angažovanju Alijanse na Kosovu i Metohiji u odnosu na Kosovske bezbednosne snage, rekao je portparol Kfora Vinćenco Graso.\nGraso: KFOR ostaje na Koosvu i štitićemo sve građane\nPRIŠTINA..(FoNet)..Portparol Kfora Vinćenco Graso rekao je večeras za RTS da će sve članice Alijanse imati sastanak i doneti odluku o novom angažovanju NATO na Kosovu, a u odnosu prema Kosovskim bezbednosnim snagama...On je rekao da Kfor ostaje na Kosovu, kao i da je odgovoran za garantovanje bezbedne...


1) Kao prvo, treba hitno pokrenuti masovnu mobilizaciiju na ulicama i zahtevati početak ustavotvornog procesa u kome bi se ukinuo nedemokratski Ustav iz 1978. i organizovao referendum na kome bi stanovništvo slobodno odlučilo da li hoće monarhiju ili republiku. Na društvenim mrežama je već organizovano više demonstracija u različitim gradovima. Pozivamo radnike, omladinu, socijalne i narodne aktiviste da učestvuju;\n2) Izbori 25. maja i situacija koja je posle njih usledila su jasan izraz povezivanja levih organizacija, sindikata, socijalnih pokreta i platformi „Dostojanstvo“ koje su pokrenule demonstracije 22. marta na kojima su objavile svoje odbacivanje starog režima i izrazile želju za širokim političkim frontom. Lideri Ujedinjene levice, PODEMOS-a i ostalih socijalnih i narodnih pokreta moraju da preuzmu vođstvo i sprovedu ovaj zahtev;\n3) Demokratska i federalna republika bi predstavljala krupan korak ka napred, iako i dalje nedovoljan. Narod ne može biti suveren ukoliko sam ne kontroliše komandne visove privrede (bankarski sektor, krupne korporacije i multinacionalne kompanije, krupne zemljišne posede) pod upravom radnika koji u njima rade, čime bi se zastupali interesi apsolutne većine koja pati pod efektima krize i nepravednošću sistema. Stoga našu borbu za republiku moramo povezati sa eksproprijacijom komandnih visova privrede i preoteti ih od 100 porodica koje poseduju zemlju – dakle moramo se boriti za federalnu socijalističku republiku.


Naučnici uspeli da kontrolišu snove pacova: Šta mislite, ko je sledeći?! | Vestinet.rs\nPOČETNA MAGACIN-FAKTI Naučnici uspeli da kontrolišu snove pacova: Šta mislite, ko je sledeći?!\nNaučnici uspeli da kontrolišu snove pacova: Šta mislite, ko je sledeći?!\n16. septembra 2012. 9:52 · Nema komentara\nIstraživači sa Instituta za tehnologiju iz Masačusetsa (MIT) su uspešno manipulisali sadržajem snova pacova primenom zvučnog šlagvorta koji je bio povezan sa događajima od prethodnog dana, tačnije trkom kroz lavirint (što drugo). Ovo otkriće unapređuje naše razumevanje o tome kako se pamćenje učvršćuje tokom spavanja, ali to takođe sadrži potencijal za verovatnim „inženjeringom snova“.\nRadeći na MIT-ovom Picower institutu za učenje i memoriju, naučnik Mat Vilson je uspeo da ostvari taj podvig istražujući način na koji hipokampus mozga kodira lično proživljene događaje u memoriju.\nNaučnici su upoznati s time da je hipokampus zaposlen ponovnim proživljavanjem mnogih dnevnih događaja dok spavamo – procesom koji je ključan za konsolidaciju memorije. Ali ono što nisu znali jeste da li se na ta „ponovna proživljavanja“ može uticati spoljnim signalima.\nKako bi videli da li je to moguće, Vilson i njegov tim su istrenirali grupu pacova da trče kroz lavirint koristeći dva različita audio signala.\nPacovi su brzo naučili da su tonovi korisni; jedan je zvuk ukazivao da mogu pronaći hranu ako krenu levo, dok je drugi nagoveštavao da ih nagrada očekuje ako skrenu desno. I dok su pacovi to činili, naučnici su beležili njihovu nervnu aktivnost.\nKasnije, dok su pacovi spavali, istraživači su ponovo snimili nervnu aktivnost njihovih mozgova. Koristeći korelativnu analizu, Vilson je potvrdio da su pacovi sanjali svoje lavirinte koje su istraživali prethodnog dana.\nKada su istraživači pustili audio signale korišćene u eksperimentu, primetili su vrlo zanimljivu stvar: pacovi bi sanjali o delu lavirinta koji je pre bio povezan sa audio signalom. Eksperiment je pokazao da sadržaj sna može biti pristrasan ponovnim aktiviranjem određenih sećanja dok spavaju.\nGledajući u budućnost, istraživači veruju da ovaj jednostavan primer inženjeringa snova može otvoriti mogućnost veće kontrole obrade memorije tokom spavanja, pa čak i da bi određena sećanja mogla biti obogaćena, blokirana ili modifikovana. Vilson takođe cilja na razvoj novih pristupa učenju i bihevioralnim terapijama putem sličnih vrsta kognitivne manipulacije.\nDa li Vi imate ideju za šta će ovo da koriste?\n„Eliksir mladosti“ nam je sve vreme bio pred nosem?\nDrveće razgovara: Nakon ovoga više nikada nećete šume gledati istim očima – VIDEO\nEksperiment: Slepi momak je ispustio milion dolara na ulici… – VIDEO\nNepoznate stvari o Tesli: Zašto je imao priviđenja „vatrenih jezika“ u vazduhu\nOva 4 znaka važe za najveće MANIPULATORE u horoskopu\nTags:eksperiment · inženjering · manipulacija · misli · pacovi · snovi · učenje


Fiskalni savet: Mana budžeta što se zadržava umanjenje penzija i zabrana zapošljavanja - Informativni portal slobodnasrbija.rs\nKategorija: Ekonomija, Objavljeno: 08.12.2017.\nFiskalni savet Srbije danas je ocenio da je najveća mana predloženog državnog budžeta za 2018. godinu što su zadržane privremene mere fiskalne konsolidacije - umanjenje najvećih penzija i zabrana zapošljavanja.\n"Najopasnija mana predloženog budžeta za sledeću godinu jeste to što ne predviđa ukidanje Zakona o privremenom uređenju isplate penzija kojim su značajno umanjena iznadprosečna primanja, što je u tom trenutku bilo opravdano, ali nije primena unedogled", rekao je na konferenciji za novinare predsednik Fiskalnog saveta Pavle Petrović.\nTim zakonom je, prema njegovim rečima, narušena ekonomska veza isplaćenih penzija sa uplaćenim doprinosima i država rizikuje da ukoliko se dokaže da je to pravno neutemeljeno, napravi dodatni trošak.\n"Smanjen javni dug pospešuje rast privrede, smanjuje rizik investiranja i kamate za državu i privredu i povećava investicije", rekao je Petrović.\nSlabost predloženog budžeta je, prema njegovim rečima, i što nije napravljen novi iskorak u nastavku strukturnih reformi jer "približno izbalansiran budžet, iako je to važno, nije jedina mera uspeha fiskalne politike".\n"Srbija ima još previsok javni dug i trebalo bi ga spustiti na 50 odsto BDP kao i ogromne probleme u poslovanju javnih i državnih preduzeća i neuređene lokalne budžete", ocenio je Petrović.\nDodao je da je slab kvalitet javnih usluga zdravstva, prosvete i administracija, a da je zbog višegodišnjeg malog ulaganja u republičku i lokalnu infrastrukturu život građana loš jer je otežan pristup ispravnoj pijaćoj vodi, kanalizaciji, otpad se malo prerađuje, a voda nedovoljno prečišćava.\n"Krajnji je rok da se reše problemi sa poslovanjem RTB Bora, Azotare, Metanolsko-sirćetnog kompleksa, Petrohemije i PKB korporacije", rekao je Petrović.\n"Privredni rast Rumunije, koja je 2012. godine završila fiskalnu konsolidaciju, iznosi šest odsto", rekao je Petrović.\n"Budžeti mnogih gradova i opština su neodrživi, komunalna infrastruktura nerazvijena, investicije preniske, a velike subvencije izdvajaju se za neuspešna javna preduzeća", rekao je Petrović.\nČlan Fiskalnog saveta Vladimir Vučković rekao je da je propuštena prilika da se uredi sistem zarada u javnom sektoru "gde je preveliki broj osnovica, koeficijenata i dodataka".\n"Na loš sistem dodato je i proizvoljno povećanje plata od naredne godine, selektivno po sektorima od pet i deset odsto, a zaposleni iz organizacija socijalnog osiguranja su bez obrazloženja isključeni", rekao je Vučković.\nDodao je da nije uređena ni struktura zaposlenih u javnom sektoru i da je u zdravstvu manjak lekara, a u administraciji višak radnika.\n"Prosečno opterećenje plata porezima i doprinosima sa sadašnjih 64 odsto moguće je spustiti na 62 odsto, a radikalnijim merama i na 60 odsto", rekao je Altiparmakov.\nVujović: Cilj stabilnost i privredni rast\n"Za povećanje plata bio je prostor od 35 milijardi dinara i toliko je dozvoljeno, jer više od toga ne bi bilo u redu", rekao je Vujović odgovarajaći u Skupštini Srbije na pitanje poslanika SDS –NS Miroslava Aleksića na osnovu kog kriterijuma je određeno koliko će biti povećanje plata.\nVujović je rekao da o tome kako će taj iznos biti podeljen odlučuje cela Vlade i da "ne mogu svima u maksimumu da daju sve".\nPrema njegovim rečima, građanima Srbije ubuduće treba da bude bolje i to pokazuju povećanje plata, smanjenje nezaposnosti i rast investicija.\nPrema rečima poslanika Miroslava Aleksića, "Srbija je potpuno ekonomski slomljena".\n"Sve vlade od 2000. do 2012. u proseku su imale rast BDP od pet odsto. Od 2012. do 2014. godine imali smo blagi porast BDP, a od 2014. do 2017. ulazimo u najgori ekonomski period od 2000. godine", rekao je on.\nAleksić je ocenio i da je jedina mera koju je ova vlast sprovela smanjenje deficita i da je to dobro, ali da je loše što je to urađeno "po leđima građana i privrede, a ne reformama javnih preduzeća i rastom BDP-a".


19-11-2019 18:03 Izdvojeno Svet Planeta\nAmerički državni sekretar Majk Pompeo saopštioje da SAD ne smatra više da su jevrejska naselja u suprotnosti s međunarodnim pravom.\nKancelarija visokog komesara za ljudska prava Ujedinjenih nacija je poručila da izgradnja jevrejskih naselja na okupiranom palestinskom području predstavlja "kršenje međunarodnog prava", javlja Anadolija.\nU saoštenju se navodi da je to već dugo dobro poznati stav UN-a koji se neće menjati.\nRupert Kolvil, Pr ove organizacije, u obraćanju novinarima u Ženevi je podsetio na odluku Sjedinjenih Američkih Država prema kojoj Vašington jevrejska naselja na Zapadnoj obali više ne smatra ilegalnim.\n"Kao sastavni deo UN-a možemo reći da izgradnja jevrejskih naselja predstavlja kršenje međunarodnog prava", kazao je Kolvil, dodajući da je vrlo bitno poštovati norme međunarodnog prava.\n"Određena promena u smislu političke situacije u državi ne menja i međunarodno pravo niti odluke Međunarodnog suda pravde i Veća bezbednosti UN", rekao je Kolvil.\nEvropska unija i dalje veruje da je izraelsko naseljavanje na okupiranoj palestinskoj teritoriji nezakonito prema međunarodnom pravu i da su time narušeni izgledi za trajni mir, izjavila je evropska šefica diplomatije Federika Mogerini.\n"EU poziva Izrael da obustavi sve aktivnosti oko naseljavanja, u skladu sa svojim obavezama kao okupaciona sila", navela je Mogerini u saoštenju, preneo je Rojters.\nAmerički državni sekretar Majk Pompeo saoštio je u ponedeljak kako planira objaviti da SAD ublažava poziciju o gradnji izraelskih naselja na okupiranoj Zapadnoj obali i da će SAD odbaciti pravno mišljenje Stejt Departmenta iz 1978. godine koje smatra da izgradnja naselja na okupiranim teritorijama nije u skladu s međunarodnim pravom, prenosi Tanjug.\nTakav novi stav SAD izazvao je brojne reakcije.\nPR palestinskog predsednika Mahmuda Abasa, Nabil Abu Rudene osudio je izjavu američkog državnog sekretara Majka Pompea, da SAD ublažava poziciju o gradnji izraelskih naselja na okupiranoj Zapadnoj obali, i dodao da je to po međunarodnom pravu nelegalno.\nIz kabineta izraelskog premijera Benjamina Netanijahua odluka je pozdravljena uz komentar da je promena politike "ispravljanje istorijske greške" koja se odnosi na naselja.\n"Ova politika odražava istorijsku istinu da jevrejski narod nisu strani kolonisti u Judeji i Samariji (izraelski nazivi za Zapadnu obalu)", navodi se u saopštenju.\nNetanijahuov rival Beni Ganz, takođe je pozdravio Pompeovo saopštenje rekavši da ono pokazuje čvrst stav prema Izraelu i posvećenost sigurnosti i budućnosti čitavog Bliskog istoka.\nPravno mišljenje o naseljima iz 1978. godine poznato je kao Hanselov Memorandum, a zasniva se delimično na Ženevskoj konvenciji o zabrani naseljavanja civila na okupiranoj teritoriji.\nIzrael je osvojio Zapadnu obalu i istočni Jerusalim 1967. godine u bliskoistočnom ratu nakon čega je otpočeo ubrzano da naseljava taj deo.\nIzraelske snage srušile su još tri kuće palestinskih porodica u Istočnom Jerusalimu i na Zapadnoj obali, javlja Anadolija.\nKuće su srušili uz obrazloženje da nije imala potrebne dozvole. Očevici navode da su srušene kuće na području Hebrona i izbegličkog kampa Al-Arub.\nIzraelske snage napravile su policijski kordon i nikom nisu dozvolili da se približi objektu. Došlo je i do napetosti i manjih sukoba između Palestinaca koji su želeli da spreče rušenje i izraelskih snaga.\nPrema podacima palestinskih izvora, samo prošle godine u Istočnom Jerusalimu i na Zapadnoj obali srušeno je 538 kuća i poslovnih objekata.\nIz Ureda za koordinaciju humanitarnih aktivnosti UN-a navedeno je da je prošle godine u Istočnom Jerusalimu srušeno 177 kuća.\nIzraelske vlasti gotovo svim Palestincima koji traže građevinske dozvole odbacuju zahteve, a nekoliko hiljada objekata moglo bi biti srušeno, jer nemaju potrebne dozvole.\nPalestinci tvrde kako ovaj proces nema nikakvo pravno uporište i da je samo deo izraelskih politika zastrašivanja i jevrejizacije grada.\nPalestinska strana tvrdi da su izraelske snage od 1967. u Istočnom Jerusalimu srušile više od 5.000 kuća Palestinaca.\nPročitajte OVDE koju je basnoslovnu sumu Indija unapred platila za ruski S-400!


Putin zna kuda vodi državu - 17.05.2022, Sputnik Srbija\nPutin zna kuda vodi državu\nKremlj je uveren da će Rusija pobediti i postići sve ciljeve vojne specijalne operacije u Ukrajini, a predsednik Vladimir Putin zna kuda vodi zemlju, izjavio je... 17.05.2022, Sputnik Srbija\nPrema njegovim rečima, Rusija će izaći na kraj sa Zapadom, jer ima sve što joj je za to potrebno. Zapadne zemlje, među kojima su SAD, vode protiv Rusije hibridni rat, rekao je Peskov i ocenio da su to postale neprijateljske države.„To nisu samo američki i britanski savetnici koji govore ukrajinskim nacionalistima s oružjem šta da rade, koji im daju obaveštajne informacije. Ne. To je diplomatski rat, politički rat, to su pokušaji da budemo izolovani u svetu, to je ekonomski rat“, zaključio je Peskov.Restrikcije protiv Rusije i njenih medija su uznemirujuće i nezakonite, osobenost današnjih informacionih ratova je odustvo morala i principa, ocenio je Peskov.On je, međutim, naglasio da je Rusiju nemoguće izolovati.Armija piar-kompanija radi za UkrajinuOn je dodao da za Ukrajinu radi armija piar-kompanija, stručnjaka za vođenje informacionog rata, koji ne prezaju od krvoločnih režija poput one u ukrajinskoj Buči.„Najstrašnije je, verovatno, to što smo videli na planu tog čudovišnog informacionog rata – to su potoci laži, to su lažne vesti, to su inscenacije, povremeno toliko čudovišne, da ljudska svest ne može da ih zamisli“, rekao je Peskov.Prema njegovim rečima, Ukrajinci su narod blizak Rusiji, to su talentovani, mirni ljudi, ali dugo su ih zavaravali - preko televizije, na mitinzima, u nastupima njihovih rukovodilaca.Peskov je, takođe, ocenio da se Rusija sada nalazi u uslovima idealne oluje i momenta istine.\ndmitrij peskov, kriza u ukrajini, kremlj\n© Sputnik / Grigoriй Sыsoev / Uđi u foto-galerijuPortparol ruskog predsednika Dmitrij Peskov\nKremlj je uveren da će Rusija pobediti i postići sve ciljeve vojne specijalne operacije u Ukrajini, a predsednik Vladimir Putin zna kuda vodi zemlju, izjavio je portparol Kremlja Dmitrij Peskov.\n„Uvereni smo da će sve biti dobro, uvereni smo da ćemo pobediti i postići sve ciljeve. Naš predsednik zna kuda vodi našu zemlju, mi svi vidimo političkki konsenzus, ali i kakav je nivo podrške našem predsedniku. Njega podržava cela zemlja, uveren sam da ga podržavate vi, da ga podržava omladina, da ga podržavaju sve generacije naše zemlje. Postići ćemo ono što želimo i vi ćete živeti bolje, bezbednost će vam biti garantovana“, rekao je Peskov tokom prosvetiteljskog maratona „Novi horizonti“.\nPrema njegovim rečima, Rusija će izaći na kraj sa Zapadom, jer ima sve što joj je za to potrebno. Zapadne zemlje, među kojima su SAD, vode protiv Rusije hibridni rat, rekao je Peskov i ocenio da su to postale neprijateljske države.\n„To nisu samo američki i britanski savetnici koji govore ukrajinskim nacionalistima s oružjem šta da rade, koji im daju obaveštajne informacije. Ne. To je diplomatski rat, politički rat, to su pokušaji da budemo izolovani u svetu, to je ekonomski rat“, zaključio je Peskov.\nRestrikcije protiv Rusije i njenih medija su uznemirujuće i nezakonite, osobenost današnjih informacionih ratova je odustvo morala i principa, ocenio je Peskov.\nOn je, međutim, naglasio da je Rusiju nemoguće izolovati.\n„U naše vreme nemoguće je jednu šestinu kopna izlovati - ni politički, ni ekonomski, ni diplomatski, ni informaciono“, rekao je Peskov.\nArmija piar-kompanija radi za Ukrajinu\nOn je dodao da za Ukrajinu radi armija piar-kompanija, stručnjaka za vođenje informacionog rata, koji ne prezaju od krvoločnih režija poput one u ukrajinskoj Buči.\n„Najstrašnije je, verovatno, to što smo videli na planu tog čudovišnog informacionog rata – to su potoci laži, to su lažne vesti, to su inscenacije, povremeno toliko čudovišne, da ljudska svest ne može da ih zamisli“, rekao je Peskov.\nPrema njegovim rečima, Ukrajinci su narod blizak Rusiji, to su talentovani, mirni ljudi, ali dugo su ih zavaravali - preko televizije, na mitinzima, u nastupima njihovih rukovodilaca.\nPeskov je, takođe, ocenio da se Rusija sada nalazi u uslovima idealne oluje i momenta istine.\n„Praktično sada živimo u uslovima 'idealne oluje' i trenutka istine, iste one oluje i trenutka koji treba da zaštite naše intrese, koji treba da učine da živimo bolje, komfornije, stabilnije i zaštićenije“, rekao je Peskov.\nPeskov o pozivu Putinu na samit G20: Rano govori o modalitetu učešća Rusije\n29 April, 12:47


Vesti online / Vesti / Svet / Severna Koreja je već jednom pobedila SAD koja i danas pravi greške\nSeverna Koreja je već jednom pobedila SAD koja i danas pravi greške\nU julu 1950. godine, Severna Koreja pobedila je vojsku Sjedinjenih Američkih Država. To je činjenica, piše američki list "Nešnal interest", za koju navodi da nije bila planirana da se dogodi i nameće pitanje da li nešto slično može da se ponovi.\nTeško je predviteti koji će oblik rata da se vodi\nU leto 1950. godine Amerika je i dalje uživala u apsolutnoj pobedi u Drugom svetskom ratu. Postojala je pretnja SSSR-a, ali su se SAD uzdale u svoje atomske bombe i B-29 avione koji su mogli da ih nose, kao i najmoćniju mornaricu na svetu. Vladalo je uvreženo mišljenje da će naredni rat biti atomski sukob koji će voditi avijacija i mornarica i u kojem će kopnene snage imati malu ulogu.\nŽeljni normalnog života nakon četiri godine iscrpljujućeg rata, američka javnost takođe nije bila zainteresovana za veliku i skupu tradicionalnu vojsku, kojoj je zato 1949. godine budžet znatno smanjen, a obuka svedena na minimum. Vojska je omekšala.\nTo nije bio slučaj sa 75.000 severnokorejskih vojnika koji su 25. juna 1950. godine krenuli ka jugu. Mnogi od njih bili su veterani koji su se borili u Kineskom civilnom ratu, a bili su opremljeni sovjetskim oružjem i tehnikom. Pred njima se južnokorejska vojska koju su obučavale SAD, brzo raspala.\nUbrzo su SAD reagovale i počele da šalju trupe kako bi spasili Južnu Koreju pred pohodom trupa Kim Il-sunga, a pravi su stigli na poluostvro vojnici stacionirani u Japanu. Već 1. jula američki vojnici bili su na frontu pod komandom poručnika Čarlsa Smita. Bilo ih je samo oko 400 a od artiljerije su imali haubice, bez tenkova, bez avijacije i lošu komunikaciju. Neki među njima videli su Drugi svetski rat, ali većina nikada ranije nije bila u ratu.\nKako bi sprečili napredovanje Severne Koreje, bazu su postavili kod grada Osana. U jutro 5. jula na njih je naišla tenkovksa divizija što je bio prvi napad na SAD na zemlji u Korejskom ratu. Ono što se dogodilo bilo je očekivano. Brzo je nestalo municije za haubice, a bazuke nisu mogle da probiju oklop ruskih tenkova. Severnokorejska pešadija ih opkolila, kada je Smit odlučio da je vreme da se povuku. Plan je bio da se međusobno pokrivaju vatrom, ali su slabo obučeni vojnici bacali oružja i počinjali da beže, dok drugi nisu ni znali da je povlačenje počelo. Žrtava je bilo mnogo. Oko 80 je ubijeno i ranjeno i još toliko zarobljeno, dok je sa druge strane bilo oko 130 žrtava uz četiri uništena i onesposobljena tenka.\nSamo šest godina ranije vojska SAD zaustavila je nalet nemačke pancer divizije, a sada se prosto rasula, piše "Nešnal interest". Do kraja rata Amerika je izgubila 44.000 vojnika.\nNije jedina lekcija tog rata da slabo obučeni i naoružani vojnici imaju slab učinak na bojnom polju, več i kada se SAD posvete konfliktu koji potpuno razlikuje od onog za koje su se spremale.\n- To je i danas problem Amerike dok razvija strategiju u svetu kojem je Kina moćna, Rusija se uzdiže, teroristi izvode napade a organizacije poput ID-a izvode armije sa naprednim oružjem. Amerika nema resurse da svuda bude moćna u svakom trenutku, što znači da će Pentagon morati da tačno predviđa oblik rata koji bi izbio i kako se pripremiti za njega. Da li će biti visokotehnološki rat, veliki ili mali sukob, konvencionalni ili gerilski. I Rusija i Kina će praviti svoje pretpostavke. To je igra pogađanja, a pravu cenu će platiti ljudi - piše Majkl Pek u analizi za "Nešnal interest".\nSVET Ko je najveći neprijatelj Amerike?!\nSVET Amerika razbesnela Japance


Dinkić najavio nove kredite EIB i EBRD\nMinistar finansija Srbije Mladjan Dinkić rekao je, u telefonskoj izjavi agenciji Beta, da je sa Evropskom investicionom bankom (EIB) u subotu u Londonu dogovoreno da u naredna dva meseca budu potpisani projekti vredni 190 miliona evra.\n"Već u maju biće potpisani ugovori za kreditiranje izgradnje autoputa Beograd-Novi Sad u vrednosti 110 miliona i projekte poboljšanja vodosnabdevanja u Novom Sadu i Nišu. Do kraja juna biće zaključen ugovor o kreditiranju malih i srednjih preduzeća u vrednosti od 45 miliona evra", naveo je Dinkić.\nDinkić, koji se nalazi u Londonu, na 13. godišnjoj skupstini Evropske banke za obnovu i razvoj (EBRD), rekao je da će poslovne banke preko kojih će ići ti krediti dodati EBRD još 45 miliona svojih sredstava.\nOn je naveo da je razgovarao i sa predsednikom EBRD Žanom Lemijerom o projektima te finansijske institucije u Srbiji, ističući da će EBRD i ove godine značjano pomoći srpsku privredu.\nPre svega to su kofinasiranje autoputa Beograd-Novi Sad sa 70 milionaevra i projekat ulaganja u privatne srpske kompanije, naveo je Dinkić, perecizrajući da će ta institucija sa 22 miliona evra pomoći Hemfarmu da izgradi fabriku u Rusiji. Prema njegovim rečima,među projektima EBRD su i unapređenje sistema kontrole vazdušnog saobraćaja za šta će biti izdvojeno 70 miliona evra. EBRD će, kako je istakao, biti aktivna u animiranju "grinfild"(greenfield) investicija, a planira i da investira u dokapitalizaciju pojedinih banaka u Srbiji i obezbedi linije za podsticanje 18 privatnih preduzeća.\nDinkić je najavio da će delegacija Vlade Srbije u nedelju bankarima i investitorima predstaviti svoju politiku i istakao da će se susresti i sa investicionim bankarima, a u organizaciji kuće Džej-Pi Morgan.\nDinkić će se u nedelju sastati i sa predstavnicima Nordik investment banke (Nordic Investment Bank) i Siti grup (CITI GROUP) od čega, kako je rekao, mnogo očekuje.\nGodišnja skupština EBRD traje do ponedeljka 19. aprila.


“Dani Srpske u Srbiji” danas i u Vranju - Bujanovačke\nPočetna DRUŠTVO “Dani Srpske u Srbiji” danas i u Vranju\n“Dani Srpske u Srbiji” danas i u Vranju\nBujanovačke18. sep 2017.DRUŠTVO, NASLOVNA0\nU vranjskom Domu vojske, u 20 sati, kako je najavljeno, biće organizovan džez kabare, uz učešće eminetnih umetnika iz Republike Srpske\nBUJANOVAC, VRANJE, 18. septembar 2017. (foto: atvbl) – U hotelu ,,Simpo“ na Pržaru, iznad Vranja, danas će, sa početkom u 11 časova, biti održan susret privrednika Republike Srbije i Republike Srpske.\nU vranjskom Domu vojske, u 20 sati, kako je najavljeno, biće organizovan džez kabare, uz učešće eminetnih umetnika iz Republike Srpske.\nOsim u Vranju, privrednici Srbije i Srpske, do 21. septembra, do kada traje 5. manifestacija ,,Dani Srpske u Srbiji“, sastaće se još u Novom Sadu i Subotici.\nU okviru ,,Dana Srpske u Srbiji“, koji su počeli minulog petka, u 20 gradova Srbije, među kojima je i Vranje, planirana su 32 kulturna, sportska, kao i privredna događaja, od kojih je najznačajniji ,,Forum za uspostavljanje zajedničkog okvira za poslovanje u regionu“.\nPrevious PostZarije Mitić, pčelar: Subvencije u avgustu umesto u decembru Next PostOpština pomaže saniranje škole “Sezai Suroi”


SDP predlaže rezoluciju: hitno zaustaviti vojna dejstva - Cetinjski List\nNaslovna » SDP predlaže rezoluciju: hitno zaustaviti vojna dejstva\nSDP predlaže rezoluciju: hitno zaustaviti vojna dejstva\nAutor RTV Cetinje February 25, 2022 11:31 am\nSocijaldemokratska partija Crne Gore uputila svim poslaničkim klubovima na potpisivanje tekst Rezolucije povodom vojne agresije Ruske Federacije na Ukrajinu nakon čega će ovaj akt uputiti u skupštinsku proceduru.\nPozivajući se na univerzalna pravila međunarodnog prava i brojna međunarodna dokumenta, Rezolucija sadrži šest tačaka u kojima se kaže:\nDa Skupština Crne Gore najoštrije osuđuje otvoreni čin agresije i vojne intervencije koju su preduzele oružane snage Ruske Federacije prema Ukrajini, kao nezavisnoj i međunarodno priznatoj državi.\nDa Skupština Crne Gore apeluje na organe vlasti Ruske Federacije da hitno zaustavi vojna dejstva i prekine akt agresije kojim se direktno podriva suverenitet i teritorijalni integritet Ukrajine, uništavaju vojni i civilni objekti i ugrožavaju životi miliona ljudi, uglavnom civila.\nSkupština Crne Gore poziva Organizaciju Ujedinjenih nacija, OEBS i druge relevatne međunarodne organizacije, ostale države, posebno članice EU i NATO saveza da iskoriste sva moguća diplomatska, politička i ekonomska sredstva u cilju odvraćanja Ruske Federacije od daljeg nastavka agresivnih dejstava na teritoriji Ukrajine.\n4Takođe, Skupština Crne Gore poziva Vladu Crne Gore i sve političke i društvene subjekte u našoj državi da bezrezervno, otvoreno i nedvosmisleno osude ovaj akt agresije, čije posljedice mogu biti nesagledive po evropski i svjetski mir i bezbjednost, a time i stabilnost regiona kojem Crna Gora pripada.\nSDP predlaže da Skupština Crne Gore iskaže punu podršku do sada preduzetim mjerama od strane Evropske unije i partnerskih država na suzbijanju akta agresije i iskaže potpunu spremnost da Crna Gora svoju politiku do kraja usklađuje sa svojim saveznicima, u skladu sa univerzalnim principima pravičnosti i potrebom uspostavljanja mira na području koje je pod agresijom.\nNa kraju prijedloga rezolucije se kaže da Skupština Crne Gore iskazuje najdublje saosjećanje sa narodom Ukrajine koji se trenutno suočava sa najvećim izazovima i patnjama od završetka 2. svjetskog rata i poziva građane, državne strukture i društvene organizacije da iskažu solidarnost i pruže svaki mogući oblik humanitarne pomoći.


Mekalister sa Vučićem, "sutra" o porukama koje nosi. - Balkanska\nBEOGRAD – Predsedavajući Spoljnopolitičkog odbora i izvestilac Evropskog parlamenta za Srbiju Dejvid Mekalister sastao se danas u Beogradu sa predsednikom Aleksandrom Vučićem.\nNa pitanje Tanjuga Mekalisteru, na ulasku u zgradu Predsedništva, sa kakvom porukom dolazi u Beograd, on je odgovorio:\n“Sutra je konferencija za novinare…Prvo moram da razgovaram”.\nSastanku prisustvuje i šef Delegacije EU u Srbiji Sem Fabrici, a sa Mekalisterom će, kako je najavljeno, na sastanku biti i delegacija Spoljnopolitičkog odbora Evropskog parlamenta.\nTеma razgovora bio jе i problеm u dijalogu izmеđu Bеograda i Prištinе, uz saglasnost prеdsеdnika Vučića i prеdsеdavajućеg Mеkalistеra da jе nеophodno ponovno uspostavljanjе pozitivnog okružеnja, kako bi bili stvorеni uslovi za nastavak dijaloga.\nPrеdsеdnik Vučić jе naglasio da očеkujе da mеđunarodna zajеdnica nе ćuti na činjеnicu da Albanci nisu provеli nijеdnu tačku Brisеlskog sporazuma i da su uvеli anticivilizacijskе taksе na robu iz Srbijе, ponovo istakavši stav Srbijе da ćе, tеk kada to budе ispunjеno, biti stvorеni uslovi za nastavak dijaloga.\n“Cilj posete je procena političke situacije na terenu kao i trenutnih odnosa Srbije i Kosova sa EU, uključujući i reformsku agendu, ali i dijalog Beograda i Prištine u kome posreduje EU”, najavljeno je prošle nedelje u Evropskom parlamentu.\nMekalister zvao i Sergeja Trifunovića?\nPredsednik Pokreta slobodnih građana Sergej Trifunović jedini je od predstavnika opozicije, osim Saveza za Srbiju (SZS), pozvan na sastanak sa delegacijom Evropskog parlamenta i izvestiocem EP za Srbiju, saznaje FoNet.\nIstovremeno, u Demokratskoj stranci Srbije (DSS) potvrdili su da nisu pozvani na sastanak, ali ističu kako ne bi išli ni da su dobili poziv.\n“Niti smo pozvani, niti bismo išli i da jesmo. Strane diplomate primamo isključivo u sedištu stranke”, rekao je predsednik DSS Miloš Jovanović za FoNet.\nPoziv nisu dobili ni predstavnici Liberalno-demokratske partije, dok su u pokretu Dosta je bilo (DJB) za FoNet rekli da za razliku od prethodnih sastanaka, ovaj put nisu pozvani.\nPo oceni DJB, “očigledno je da otvorena kritika licemernosti EU i njihove pogubne podrške Aleksandru Vučiću ne prija demokratskim ušima EU birokrata”.\n“Na svakom sastanku do sada, Saša Radulović je jasno lično rekao Dejvidu Mekalisteru da podrška Evropske unije autokratama na Balkanu i njihova rečenica ‘Srbija ide u dobrom pravcu’, ima pogubne posledice po demokratiju na Balkanu”, navode je DJB.\nTaj pokret ističe i da je Mekalister svaki put “bio vidno nezadovoljan što mu se to tako direktno saopštava”, te je verovatno ovog puta odlučio “da se malo sačuva”.\n“Katastrofalan medijski mrak, urušavanje demokratije, manipulacije izbornim procesom, zastrašivanje i ucenjivanje birača, kupovina glasova, obesmišljavanje rada Narodne skupštine – sve je to dokaz pogubnog uticaja trenutne vlasti koja uživa bezrezervnu podršku EU birokrata, uključujući i Dejvida Mekalistera”, naveo je DJB u odgovoru FoNetu.\nNa sastanak nije pozvana ni Stranka moderne Srbije (SMS), čiji predstavnici su i poslanici u Skupštini Srbije.\n“Koliko samo videli u protokolu, plan je da se gospodin Mekalister sastane samo sa predsednicima i zamenicima Odbora za spoljne poslove, Odbora evropske integracije i Parlamentarnog odbora za stabilizaciju i pridruživanje”, rekla je agenciji FoNet predstavnica SMS Tatjana Macura.\nRanije danas Savez za Srbiju potvrdio je da će predstavnici SZS sastati sa Mekalisterom.\nTags: ALEKSANDAR VUČIĆ, DEJVID MEKALISTER\nPovratak otpisanih među otpisane: Tadić, Petrović i Živković se vraćaju u DS?


Naslovna strana za četvrtak, 12. oktobar 2017. godine – NovostiDana.rs\nNaslovna strana za četvrtak, 12. oktobar 2017. godine\nDnevne novine na naslovnim stranama izdanja od četvrtka najviše pišu o verbalnom sukobu američkog ambasadora Kajla Skota i ministra odbrane Srbije Aleksandar Vulina o NATO bombardovanju 1999. i ulozi srpskih vojnika u odbrani zemlje, a bave se i oslobadjajućom presudom bivšem komandantu snaga Armije BiH na području Srebrenice Naseru Oriću i predstojećim beogradskim izborima.\nALO– „Srbi i Turci biće braća“, o poseti turskog i srpskog predsednika Redžepa Tajipa Erdogana i Aleksandra Vučića Novom Pazaru.\nBLIC– „Skot: Vulin kvari odnose Srbije i SAD“ o stavu ambasadora SAD Kajla Skota o izjavi ministra odbrane Srbije Aleksandra Vulina o NATO bombardovanju i haškom osudjeniku, penzionisanom generalu Vladimiru Lazareviću. Pod naslovom „Zašto niko nije kažnjen za ubistva Srba“ list piše da su sudovi blagonakloni prema „gospodarima“ rata u Hrvatskoj, BiH i na Kosovu.\nVEČERNJE NOVOSTI– „Srbe tukao u logoru, a Orića oslobodio“ o sudiji Šabanu Maksumoviću koji je oslobodio Nasera Orića optužbi za ratne zločine.Pod naslovom: „Zar treba da pohvalim bombe i otimanje KIM“, ministar odbrane Srbije Aleksandr Vulin o kritikama američkog ambasadora Kajla Skota.\nDANAS– „Kandidatura Šutanovca izazov za Dragana Djilasa“, o reagovanjima opozicionih stranaka na eventualnu kandidaturu lidera Demokratske stranke Dragana Šutanovca za gradonačelnika Beograda. Pod naslovom „Profesor iz Italije u komisiji za doktorat Siniše Malog“ o imenovanju profesora Roberta Veraldija za člana stručnog tela koje će se baviti doktoratom gradonačelnika Beograda.\nINFORMER– „Vučić i Erdogan u Novom Pazaru: Živela Srbija“, o poseti turskog predsednika Redžepa Tajipa Erdogana Novom Pazaru. „Jelenu su ubila trojica?!“, o istrazi ubistva pevačice Jelene Marjanović.\nKURIR– „Zoran skovao pakleni plan u zatvor“, list piše o navodnom planu Zorana Marjanovića osumnjičenog za ubistvo supruge Jelene, da se oženi devojkom da bi postala staratelj njegove ćerke Jane. „Zumbul aga“, o ministru spoljnih poslova Ivici Dačiću koji je pevao predsedniku Turske Redžepu Tajipu Erdoganu.\nPOLITIKA– „Zapad ruši snove Hašima Tačija“, o kritikama predsednika Kosova na račun SAD, Velike Britanije i EU. Pod naslovom „Optužnica pisana na brzinu oslobodila Nasera Orića“ list piše o oslobadjajućoj presudi Oriću.\nSRPSKI TELEGRAF– „Srbija u EU za dve godine zbog Putina i Erdogana“, piše list. „Edogan: Bićemo braća“, o poseti turskog predsednika Redžepa Tajipa Erdogana Novom Pazaru.


Ćaljaj: Značajni rezultati Kosovske policije u borbi protiv svih vidova kriminala - Kosovo Online\nĆaljaj: Značajni rezultati Kosovske policije u borbi protiv svih vidova kriminala\n26. Decembar 2019. • 11:53\nDirektor Kosovske policije Rašit Ćaljaj izjavio je danas, na ceremoniji povodom završetka godine, da je policija u ovoj godini zabeležila značajne rezultate u borbi protiv svih vidova kriminala, prenosi Indeksonlajn.\nĆaljaj je naglasio da je u saobraćajnim nesrećama na Kosovu zabeleženo 13 odsto teških povreda, dok je 13,3 odsto lakših povreda i dodao da je bilo 10,8 odsto poginulih.\nTakođe, on je naveo da je u odnosu na prethodnu godinu, zabeleženo 23,2 odsto manje krađa, dok je 21,2 odsto manje teških krađa.\nĆaljaj je naglasio da je Kosovska policija imala uspeha u borbi protiv organizovanog kriminala i korupcije, uz ocenu da je borba protiv svih vidova kriminala veoma važna za Kosovo i dalji napredak.\nU borbi protiv trgovine narkoticima imali smo 1.336 slučajeva precizirao je on, i dodao da su podnete 1.173 krivične prijave, uhapšeno 1.489 osoba, a izvršeno je 929 policijskih operacija i 10.085 pretresa.\n„U oblasti borbe protiv privrednog kriminala istražuje se 186 slučajeva, 156 novih slučajeva, dok se istražuju 163 slučaja imovine stečene neleganim putem“, naglasio je Ćaljaj.\nĆaljaj je naveo da je borba protiv zelenaštva jedna od oblasti u kojoj je urađeno mnogo i dodao da su istražena 22 slučaja, uhapšeno je 15 osumnjičenih i podneto 20 krivičnih prijava protiv 40 lica.\nDirektor Kosovske policije je dodao da je u borbi protiv trgovine ljudima vođeno 139 slučajeva, od kojih je 121 novi slučaj.\n„Uhapšeno je 199 osumnjičenih lica i podneseno 65 krivičnih prijava, tri kriminalne grupe su uništene, 22 su bile žrtve trgovine ljudima, od kojih je 21 pruženo utočište u odgovarajućim skloništima“, ukazao je on.\nĆaljaj je istakao da su tokom 2019. pokrenuta tri nova slučaja u borbi protiv terorizma, 76 slučajeva je prebačeno iz prethodnih godina koje se i dalje istražuju, sedam osoba je uhapšeno, sedam krivičnih prijava podneto je protiv 10 lica.\nKosovska policija kriminal saobraćajne nesreće trgovina ljudima\nOd početka godine 103 osobe poginule u saobraćajnim nesrećama\nPrema podacima Kosovske policije, od januara do novembra ove godine 103 osobe poginule su u saobraćajnim nesrećama, piše Koha.\nDirektor policije Ćaljaj postaviće za savetnika Mađunija kog je svojevremeno kritikovao


24/05/2020 - Ozonpress :: internet portal\n//24 maja, 2020\nPredsednik Narodne stranke Vuk Jeremić izjavio je danas da je bilo turbulencija u Savezu za Srbiju, kao i koraka i akcija koje nisu bile zajedničke i dogovorene, i da je Narodna stranka bila predmet napada „nekih kolega iz opozicije, pre svega Pokreta slobodnih građana, kao i...\nPosle 13 godina od gašenja, od danas praktično ponovo postoji Fudbalski klub Remont, klub u kome je prve fudbalske korake naučio veliki broj Čačana. Naime, u prostorijama Gradskog stadiona danas je održana Osnivačka skupština FK Remont. Iza priče o oživljavanju kluba mahom stoje...\nKompanija Marbo Product, deo multinacionalne kompanije PepsiCo, u saradnji sa Fondom B92 i Srpskim filantropskim forumom, obezbedila je sredstva u iznosu od 92.032 evra za podršku Kliničkom centru Srbije. Zahvaljujući ovoj donaciji, Klinici za infektivne i tropske bolest...\nMini deponija kraj magistrale (FOTO)\nTek pošto se pokosi trava između baze Autoprevoza i hotela Kole u Konjevićima može se uočiti mini deponija. Zaustavnu traku pored tog prostora koriste mnogi vozači kamiona i kombi vozila, a jedan broj njih smeće iz svog vozila često izbacuje na travnatu površinu. Za održavanje te...\nU protekle dve decenije na deonici Ibarske magistrale od Preljine do Mrčajevaca život je izgubilo više desetina ljudi, a samo u poslednje dve godine njih desetak. Statistika pokazuje da su se nesreće sa najvećim broj nastradalih desile tokom maja i juna. Prlikom sudara tr...\nJedna lažna vest, putem različitih stranica i profila, se u Srbiji u proseku deli 927 puta, izjavio je Aleksander Dardeli, izvršni potpredsednik za strategiju i razvoj Ajreksa (IREX), međunarodne neprofitne organizacije specijalozovane za globalno obrazovanje i razvoj. Dardeli je...\nDanas je državni praznik Dan Ćirila i Metodija\nU Srbiji je danas državni praznik 24. maj – Dan Ćirila i Metodija, odnosno Dan slovenske pismenosti i kulture. Njime se obeležava Dan slovenske pismenosti i kulture koju su utemeljili slovenski prosvetitelji Ćirilo i Metodije, osnivači slovenske književnosti i tvorci prvog...\nPrve nedelje juna stići će drugi minimalac privrednicima i zaposlenima, a treći prve nedelje jula, dok je prvi za oko 1.052.000 radnika u 232.000 preduzeća isplaćen 7. maja, potvrdio je Siniša Mali, ministar finansija, Tanjugu. Objasnio je da će pomoć od tri minimalne zarade...\nUjutro u severnim i centralnim, a do podneva i u ostalim krajevima prolazno naoblačenje s kišom ili pljuskovima i padom temperature, saopštio je Republički hidrometeorološki zavod. Sredinom dana i posle podne postepeni prestanak padavina i delimično razvedravanje najpre na...


MMF: Državna preduzeća u BiH duguju više od četiri milijarde eura | Bosna i Hercegovina | Al Jazeera Balkans\nMMF: Državna preduzeća u BiH duguju više od četiri milijarde eura\nUprkos prekomjernom broju zaposlenih i ogromnim gubicima, državna preduzeća čine oko petinu ekonomije u BiH, navodi se u studiji Međunarodnog monetarnog fonda.\nDržavna preduzeća očigledno ne doprinose dovoljno ekonomiji, ocjenjuje autor studije Francisco ParodiEPA Ilustracija\nDržavna preduzeća u Bosni i Hercegovini duguju čak 8,1 milijardu maraka (više od četiri milijarde evra), navodi su u izveštaju Međunarodnog monetarnog fonda (MMF) o stanju u ovoj oblasti, prvoj studiji te vrste ikad sprovedenoj u BiH.\nU studiji se ističe da u BiH ima 548 državnih preduzeća, u kojima radi 80.000 zaposlenih, što čini oko 10 odsto ukupne radne snage u BiH.\nNa papiru, ova preduzeća imaju imovinu od 31 milijardu maraka (15,5 milijarde evra) i prihode od 6,7 milijardi (3,4 milijarde evra).\nMeđutim, činjenica da su dugovi u milijardama maraka, najbolje govori koliko je situacija u javnom sektoru ozbiljna i alarmantna, navodi portal Indikator.ba.\nUprkos prekomernom broju zaposlenih i ogromnim gubicima, državna preduzeća, prema studiji MMF-a, čine oko petinu ekonomije u BiH, a zajedno s državom ukupni dug iznosi više od 60 odsto bruto domaćeg proizvoda.\nStranačka kontrola državnih firmi\nAko se ovi katastrofalni podaci uporede sa 80 miliona maraka (oko 40 miliona evra), koliki su državni prihodi od dividendi u državnim preduzećima, dobija se još gora slika, a MMF ukazuje i na to da se putem transfera u državna preduzeća upumpava dodatnih 215 miliona maraka (107,5 miliona evra).\nTakođe, dodaju da je kontrola stranaka nad državnim preduzećima izuzetno jaka i da utiču na sve odluke koje se tamo donose.\nFransisco Parodi, stalni predstavnik MMF-a u BiH i autor studije, kaže u intervjuu za banjalučke "Nezavisne novine", da ga je najviše iznenadila veličina samog sektora, ali i količina neplaćenih poreza i doprinosa.\n"Državna preduzeća očigledno ne doprinose dovoljno ekonomiji. Kada dodate dug državnih preduzeća, javna zaduženost u BiH je 60 odsto, a o tome se ne govori često. Da bi se svi ovi problemi mogli rešiti, potrebne su odlučne i bolne političke odluke. Mnogo je troškova, mnogo menadžerskih pozicija, a s obzirom na to da menadžere imenuju vlasti, ovo su preduzeća koja suštinski kontroliše vlada", rekao je Parodi.\nOn smatra da privatizacija može biti jedno od rešenja, ali da je na državi kao vlasniku da što pre donese mere koje će smanjiti ove ogromne izdatke koje plaćaju poreski obveznici BiH.\n"Političari žele izbeći rizike koje bi privatizacija mogla doneti. Problem je što dok oni razmišljaju šta da urade, stanje u državnim preduzećima je iz dana u dan gore", kaže Parodi.\nZašto propadaju bh. giganti


Fortune Global 500: Kina prvi put ispred SAD | PC Press\nKina je prvi put pretekla SAD na najnovijoj listi najvećih svetskih kompanija prema ukupnim prihodima. Ovu informaciju je objavio američki magazin Fortune. Naime, od 1990. godine kada je Fortune prvi put objavio ovu listu „Global 500“, na njoj su do sada isključivo dominirale američke kompanije.\nKako se globalni odnos snaga menja, kineske kompanije su na najnovijoj listi zauzele ukupno 129 pozicija, uključujući deset tajvanskih kompanija, dok su SAD na drugom mestu sa 121 preduzećem koje se našlo na rang listi. Američki trgovinski lanac Walmart, osigurao je vodeću poziciju šestu godinu zaredom, i po 14. put od 1995. godine je ostvario više od 500 milijardi dolara prihoda.\nIza američkog maloprodajnog diva je najveća kineska državna naftna i plinska kompanija Sinopec, čiji je prošlogodišnji drastičan rast prihoda i profita uspeo da zaobiđe geopolitičke poteškoće u uslovima trgovinskog rata između Vašingtona i Pekinga.\nKompanija Royal Dutch Shell, koja je ostvarila prihode od oko 396,5 milijardi dolara, obezbedila je treću poziciju, dok su se na četvrtom i petom mestu našle dve kineske državne kompanije, China National Petroleum i State Grid, sa prihodima u iznosu od 392,9 milijardi dolara i 387,05 milijardi dolara.\nUsprkos tome što su kineske kompanije po broju nadmašile američke, one i dalje zaostaju s udelom od 25,6% u ukupnim prihodima top 500 globalnih kompanija, u poređenju s 28,8% koliko pripada američkim kompanijama.\nUkupan prihod svih kompanija koje su navedene na listi iznosi 32,7 biliona dolara, što je devet posto više nego godinu dana ranije i iznosi više od jedne trećine svetskog BDP-a. Takođe, ove godine Fortune Global 500 kompanije zapošljavaju 69,3 miliona ljudi širom sveta, a detaljan izveštaj možete pogledati na ovom linku.\nTagovi: Amerika, Fortune Global 500, Kina, kompanije, prihod, SAD\n← WhatsApp uvodi novu opciju plaćanja\nFrancuska planira naoružane satelite →


Dan online - Vijest dana: - 2020-02-28\nVijest dana - datum: 2020-02-26 VLADINI RESORI PLANOVIMA JAVNIH NABAVKI OPREDIJELILI OGROMAN NOVAC ZA PLAĆANJE USLUGA VAZDUŠNOG PREVOZA\nIlustracija Ministri za avio-karte troše milion eura Najviše novca za usluge avionskog prevoza opredijelilo je Ministarstvo odbrane, na čijem je čelu Predrag Bošković, a u pitanju je iznos od 300.000 eura\nPlanom javnih nabavki ministarstava u Vladi Crne Gore samo za kupovinu avio-karata opredijeljeno je milion eura. Prema podacima iz planova javnih nabavki, pojedini resori imaju odvojenu stavku samo za avio-karte gdje su troškovi i po nekoliko stotina eura, dok pojedini imaju samo odrednicu usluge putničkih agencija.\nNajviše novca za usluge avionskog prevoza planom javnih nabavki opredijelilo je Ministarstvo odbrane, na čijem je čelu Predrag Bošković, a u pitanju je iznos od 300.000 eura. Ministarstvo vanjskih poslova, kojim rukovodi ministar Srđan Darmanović, planom javnih nabavki za avio-prevoz opredijelilo je 170.000 eura. U resoru unutrašnjih poslova gdje je ministar Mevludin Nuhodžić plan je da se za avio-prevoz potroši 93.900 eura, a Ministarstvo ekonomije, na čijem je čelu Dragica Sekulić, opredijelilo je 42.000 eura. Ministarstvo održivog razvoja i turizma projektovalao je na 50.000 eura trošak za avio-karte, dok su u Ministarstvu za ljudska i manjinska prava, gdje je čelnik Mehmed Zenka, za te namjene su isplanirali trošak od 25.000 eura.\nMinistarstvo poljoprivrede i ruralnog razvoja u planu javnih nebavki nema stavku za avio-karte, ali navode da će za službena putovanja potrošiti do 20.000 eura. Ministarstvo saobraćaja i pomorstva, gdje je rukovodilac Osman Nurković, za avio- prevoz je opredijelilo 30.000 eura. Manje troškove za avio-karte isplanirali su ministarstva javne uprave ministarke Suzane Pribilović 25.500, zdravlja, gdje je čelnik Kenan Hrapović,17.000 i sporta i mladih 12.000, gdje resorom upravlja Nikola Janović.\nZa pojedina ministarstva kao što su pravde, finansija, prosvjetenauke, kulture i rada i socijalnog staranja nema izdvojene stavke za avio-prevoz, već se pominje plaćanje usluga turističkih agencija, u šta se obično ubroje i troškovi za avionske karte. Za sve te resore troškovi putničkih agencija ne prelaze 200.000 eura. Generalni sekretarijat Vlade, koji brine i o nabavkama za potrebe premijera Duška Markovića, za službena putovanja opredijelio je 145.000 eura.\nImali opciju i za biznis klasu\nPrema prošlogodišnjim podacima, ministarstva i Generalni sekretarijat Vlade Crne Gore na avio-karte i hotelski smještaj trošili su oko 1,2 miliona eura. „Dan” je ranije pisao da, osim ekonomskih karata, građani za prevoz državnih funkcionera i službenika plaćaju i biznis klasu. Prema prošlogodišnjoj tenderskoj dokumentaciji, koja je bila dostupna na sajtu portala javnih nabavki pokazuju da su stavku za nabavku biznis karata imali u čak osam ministarstava i Generalni sekretarijat Vlade. U pojedinim ministarstvima, kao što su pravde i odbrane, pojasnili su ranije da ih nijesu kupovali. Avionske karte u biznis klasi koštaju duplo ili više u odnosu na one za ekonomsku, što pokazuje da državni funkcioneri ne pokazuju dovoljno razumijevanja prema građanima koji žive više nego skromno, pa za razliku od kolega iz bogatih država koji koriste javni prevoz, naši uživaju u luksuzu na tuđ račun.


Ogranak Kolubara - Lazarevac - Posao za domaću privredu\nPosao za domaću privredu\nElektroprivreda Srbije i nemačka kompanija „Tisen Krup“ potpisali su danas ugovor vredan 17,97 miliona evra za nabavku novog bagera za otkopavanje uglja na Površinskom kopu „Tamnava Zapadno polje“ u Rudarskom basenu „Kolubara“. Ugovor su potpisali Dragomir Marković, generalni direktor Elektroprivrede Srbije, Nebojša Ćeran, direktor RB „Kolubara“, Detlef Nojhaus, član Upravnog odbora „Tisen Krupa“ i Vladimir Antonović, direktor firme „TK -Trejd“, koja je predstavnik „Tisen Krupa“ za Srbiju.\nNabavka bagera SchRs 630 25/6 biće finansirana iz tekućih sredstava EPS. Rok za završetak posla je 20 meseci. Domaće firme biće angažovane na delu radova, vrednih 8,89 miliona evra, dok će preostali deo vitalne opreme, vredan devet miliona evra, biti nabavljen od renomiranih evropskih firmi.\n- „Tisen Krup“ je dugogodišnji partner EPS-a i Rudarskog basena „Kolubara“ i saradnja je uvek bila veoma uspešna – rekao je Dragomir Marković, generalni direktor EPS-a. – Značajno je što će nabavkom ovog bagera EPS i „Kolubara“ povećati kapacitet proizvodnje i sigurnost snabdevanja ugljem. Važno je što će glavni podizvođač “Tisen Krupa“ biti „Kolubara Metal“ sa svojim podizvođačima i na taj način će veliki deo domaće mašinogradnje biti učesnik u ovom poslu.\nDetlef Nojhaus, član Upravnog odbora „Tisen Krupa“, rekao je da je ova kompanija ponosna što učestvuje u razvoju EPS-a i RB „Kolubare“, te da će novi bager biti spoj poznate i nove tehnologije. On je naglasio da narednih meseci predstoji zajednički rad sa podizvođačima u projektovanju i izradi bagera, teškog 1.650 tona.\nNebojša Ćeran, direktor RB „Kolubara“, objasnio je da je nabavka ovog bagera početak druge faze investicija, te da će u narednih godinu dana biti uloženo 150 miliona evra u nabavku nove opreme\n- Nabavićemo jedan novi sistem na polju „C“, odlagač za Površinski kop „Tamnava Zapadno polje“ i opremu za homogenizacijuu uglja – rekao je Ćeran.\nNa tender raspisan početkom novembra prošle godine ponude su dostavile četiri renomirane firme: švedski „Sandvik“, poljski „Kopeks Famago“, nemački „Takraf“ i „Tisen Krup“. Izabrana je najpovoljnija ponuda „Tisen Krupa“.\nOvo je deo projekta nabavke nedostajuće rudarske opreme za PK „Tamnava Zapad“ za održavanje proizvodnje uglja od 12 miliona tona godišnje, i povećanje proizvodnje u narednih nekoliko godina na 14 miliona tona godišnje radi prevazilaženja nedostatka dovoljne količine uglja za ostvarivanje elektroenergetskog bilansa u narednih nekoliko godina.


Milan Antonijević: Otvaranje poglavlja 23 ne pre februara\nTRAGOM /JUKOM početkom septembra organizuje sednicu Nacionalnog konventa o novom Zakonu o državnom veću tužilaštva\nOtvaranje pregovora sa Evropskom unijom u poglavlju 23 koje se bavi pravosuđem i osnovnim pravima ne bi trebalo očekivati pre februara naredne godine, kaže za Danas Milan Antonijević, direktor Komiteta za ljudska prava (JUKOM). Kako ističe, idealno bi bilo kada bi mogli da u novu godinu uđemo sa otvorenim pregovorima u ovom poglavlju, ali mislim da to nije realno.\nUži tim za pregovore sa Evropskom unijom čini 24 člana iz državne administracije, ali i akademske zajednice i nevladinog sektora\nVlada Srbije formirala je uži tim za pregovore sa EU, a ministarka bez portfelja zadužena za evropske integracije Jadranka Joksimović poručila je da je time kompletirana struktura za pregovaranje i da će Srbija spremno dočekati otvaranje prvih poglavlja do kraja godine.\nŠta EU traži od Srbije\nZadatak koji sam dobio od Danasa, da u 7.000 karaktera pojasnim poglavlje 23, pregovore koji će se tu odvijati sa Evropskom unijom, kao i trenutno stanje, tj. Akcioni plan koji se piše u Srbiji, deluje nemoguće. No, da pokušam.\nPregovori sa Evropskom unijom otvaraju se po posebnim poglavljima, u kojima je jasno sadržano sve ono što je Aquis communautaire (obavezujući propis) na nivou EU, a što će i Srbija morati da usvoji. Mnogo važnije od samog usvajanja u Narodnoj skupštini ili nekom drugom nivou donošenja odluka, Srbija će morati da pokaže da ta pravila primenjuje i, samim tim, da građani osećaju napredak koji im priključivanje EU donosi.\nNemačka kancelarka Angela Merkel je pažljiv, informisan i zainteresovan sagovornik, vidi se da poznaje situaciju u zemlji i da je dobro pripremljena. Posle razgovora sa predstavnicima nevladinih organizacija u Srbiji mogla je da stekne uvid u sve problem s kojima se građani, država ali i civilni sektor sreću kada je reč o vladavini prava, ljudskim pravima, položaju nezavisnih institucija, medijskoj slici, evropskim integracijama i regionalnoj saradnji, kažu za Danas neki od predstavnika NVO koji su juče razgovarali sa nemačkom kancelarkom.\nDirektor Jukom-a Milan Antonijević izjavio je danas da se nemačka kancelarka Angela Merkel tokom sastanka sa predstavnicima civilnog društva interesovala za pitanja regionalne saradnje, vladavine prava, pregovore Beograda i Prištine, pregovaračka poglavlja sa EU i migrante i istakao da je…


Završeno suđenje za ubistvo advokata Zreleca: Tužilaštvo predlaže kaznu od 30 do 40 godina, advokati traže oslobađajuću presudu | Novosti.RS\nponedeljak, 04. 11. 2019. u 11:30\nFoto: N. Skenderija/arhiva\nOvo će biti prva presuda doneta za ubistvo nekog advokata\nViše javno tužilaštvo u Beogradu danas je, na kraju suđenja za ubistvo advokata Vladimira Zreleca 1. decembra 2015. ispred njegove kanceklarije na Vračaru, tražilo da sud Vladimira Šaranovića, optuženog za ovaj zločin, osudi na kaznu od 30 do 40 godina zatvora.\nSa druge strane, odbrana je tražila oslobađajuću presudu, tvrdeći da nema dokaze da je on izvršio ovo krivično delo.\nPROČITAJTE JOŠ -Pogledajte snimak ubistva vođe Grobara: Napadač prilazi s leđa i nemilosrdno puca u Kiću (UZNEMIRUJUĆI VIDEO)\nPrvostepena presuda biće izrečena 13. novembra.\nInače, ovo će biti prva presuda doneta za ubistvo nekog advokata.\nTužilaštvo smatra da je svoje navode optužnice dolazalo i tvrdi da se motiv ubistva Zreleca krije u pismu sada pokojnog Slobodana Šaranovića i tome da je Zrelec Šaranoviću otkazao punomoćje te da je između njih postojao problem, jer je Zrelec zastupao Miloša Delibašića.\nŠaranović je tokom suđenja negirao optužbe za ubistvo beogradskog advokata, potvrđujući da ga je poznavao i da ga je sa njim upoznao rođak Slobodan Šaranović.\nPriznao je krivično delo koje se tiče marihuane pronađene u stanu u kojem je boravio sa suprugom tokom skoro dve godine skrivanja od policije.\nVladimir je Šaranović svojevremeno je bio zaposlen u firmama svog ubijenog rođaka.\nMediji su ranije pisali da se u dokazima ovog predmeta nalazi i pismo za koje je Zrelec rekao „da se da policiji ukoliko mu se nešto dogodi“, a koje je napisao Slobodan Šaranović.\n18:12 ŠTETA OD POŽARA 40.000 EVRA: Đorđevićima iz okoline Rekovca glodari izazvali kratak spoj i uništili imanje\nDO kasno sam radio u ovčarniku i tek kada je otac utrčao i povikao: "Vatra" video sam da gori tavan. Pokušali smo da spasemo oko 200 bala sena i isteramo ovce koje su, u mraku, stajale kao ukopane, ali se požar tako brzo širio da ništa nismo uspeli da sačuvamo, osim naših glava...


Usvojena inicijativa da Clexan bude na esencijalnoj listi lijekova - RTV SLON\nUsvojena inicijativa da Clexan bude na esencijalnoj listi lijekova\nU toku je sjednica Skupštine Tuzlanskog kantona. Usvojene su zanimljive inicijative, između ostalih da na esencijalnoj listi bude Clexan.\nKlub Naše stranke TK u Skupštini Kantona predložio je inicijativu da niskomolekularni heparin mora biti na esencijalnoj listi za sve pacijente kod kojih postoji postoji medicinska indikacija za korištenje. Inicijativa je usvojena što će mnogo značiti pacijentima.\n”Naše trudnice koje boluju od trombofilije u skladu sa trenutnim doktrinarnim pristupom pređu trnovit put do ostvarivanja prava na terapiju niskomolekularnim heparinom. Naša je namjera da svim pacijentima koji imaju bilo kakvu medicinsku indikaciju za korištenje prethodno spomenutog lijeka, koji je uz to skup uzme li se u obzir da se nerijetko duže vrijeme koristi, osigura pristup ovom lijeku u smislu da ga ne moraju kupovati, već da on bude besplatan na esencijalnoj listi lijekova”, pojasnila je poslanica Amra Nadarević Vodenčarević.\nMirela Trepanić Grbešić je naglasila da ova inicijativa za jedan od ciljeva ima promijeniti situaciju da nam pacijenti ponekad rizikuju svoje zdravlje i život usljed nedostatka novčanih sredstava za kupovinu propisanih injekcija.\nPrethodni članakU BiH krajem aprila na evidencijama zavoda i službi zapošljavanja evidentirano 365.878 osoba\nSljedeći ČlanakZvizdić: Promašena tema zasjedanja NSRS, vanjska politika u isključivoj nadležnosti institucija BiH


#BratkoGladic DA LI ZNATE KO JE MOĆNI BRATKO GLADIĆ huligan o kojem danas bruji cela Engleska? – NAJNOVIJE VESTI\n#BratkoGladic DA LI ZNATE KO JE MOĆNI BRATKO GLADIĆ huligan o kojem danas bruji cela Engleska?\n16th June 2016 , 17:54 RTS\nNajmoćniji huligan Evrope, koji zavodi strah i trepet širom Francuske za vreme Evropskog prvenstva je – Bratko Gladić! Engleski mediji danas bruje o vođi “kaznene ekspedicije”, koja gazi Ostrvljane gde ih dohvati\nKako piše “Dejli mejl”, Bratko Gladić je srpski pseudonim najmoćnijeg ruskog huligana, Vasilija Stepanova, poznatog pod nadimkom Ubica.\nStepanov je vođa grupe “Gladijators”, koja navija za Spartak iz Moskve i Englezi tvrde da je upravo on mozak cele operacije i organizator svih ruskih akcija na šampionatu u Francuskoj.\nSam Stepanov, međutim, tvrdi da to nije tačno i da čak i nije u Francuskoj.\n– Moje huligansko vreme je isteklo. Nemam više vremena da se bavim tim, posvećen sam vaspitavanju svoje dece – poručio je Vasilij Stepanov, koji je za vreme EP kačio slike na društvenim mrežama kako uživa sa porodicom u okolini Moskve.\nEnglezi tvrde da je sve to samo maska i da je Stepanov sigurno u Francuskoj i da predvodi hordu ruskih huligana.\nPored toga, “Dejli Mejl” tvrdi da je Vasilij Stepanov veliki zaljubljenik u Srbiju, da je prijatelj sa navijačima Crvene zvezde i da na fejsbuku ima pseudonim Bratko Gladić, preko kojeg komunicira sa srpskim prijateljima. Na njemu je čak nekoliko fotografija gde je Stepanov obučen u majice Crvene zvezde, “Kosovo je Srbija”…\nMora se priznat da je i pseudonim zanimljiv. Bratko Gladić, na koga vas podseća?


Dačić: Ko želi pobediti, ne sme izgubiti - 09.11.2015, Sputnik Srbija\nMinistar spoljnih poslova Ivica Dačić izjavio je danas da je odbijanje Uneska da primi Kosovo u svoje članstvo velika pobeda Srbije. 09.11.2015, Sputnik Srbija\n16:38 09.11.2015 (Osveženo: 14:53 30.08.2021)\nMinistar spoljnih poslova Ivica Dačić izjavio je danas da je odbijanje Uneska da primi Kosovo u svoje članstvo velika pobeda Srbije.\nDačić je parafrazirao rečenicu iz stripa „Alan Ford“: „Ko želi pobediti, ne sme izgubiti“.\n„Tuđe nećemo, ali svoje ne damo i baš zato nismo ništa tražili od Kosova. Nismo ništa hteli da im otmemo, samo smo branili svoje svetinje, nasleđe i principe“, rekao je Dačić na konferenciji za novinare i istakao da dijalog mora da ostane jedini način rešavanja svih spornih pitanja.\nDačić je rekao da je glasanje u Unesku pokazalo da Srbija ima prijatelje i uticaj u svetu i zahvalio sima koji su bili na strani Srbije i pravde.\nMinistar je rekao da su zemlje širom sveta bile izložene velikim pritiscima da glasaju za ulazak Kosova u Unesko, kao i da su se predstavnici Kosova služili raznim sredstvima i ucenom.\nI danas je Bedžep Pacoli bio u hodniku zgrade Uneska, baveći se „potplaćivanjem onih širom sveta da glasaju za Kosovo“, rekao je Dačić.\n„Naša vlada je zahvalna svima koji su glasali protiv, jer nije bilo lako odupreti se pritiscima“, rekao je Dačić i zahvalio i onima koji su pokazali da nam nisu baš prijatelji.\nDačić je rekao da je borba trajala dan i noć i da su srpski zvaničnici razgovarali sa predstavnicima 90 država na svetu, insistirajući da Srbija nije protiv nekoga već za poštovanje međunarodnih principa i dijaloga.\nNavodeći da su neke svetske agencije objavile da je Kosovo ušlo u Unesko, Dačić je rekao da niko nije očekivao da Kosovo ne uđe u Unesko.\n„Jedna članica EU je obećala da će glasati protiv, a jutros su mi javili da ne mogu da odole pritiscima. Ja sam poslao poruku da mi je žao što zbog unapred izgubljene bitke, jer će Kosovo izgubiti, gube prijatelja“, rekao je Dačić.\nKomentarišući navode svetskih medija da je to pobeda Rusije, Dačić je rekao da Srbija poštuje Rusiju i sve svoje prijatelje, te da je ovo pobeda Srbije.\n„Pokazali smo da nije sve u moći, snazi, novcu. Mi smo rezultate ostvarili bez ijednog dinara, jedino ćemo morati da platimo telefonske račune“, rekao je Dačić.\nDačić je ocenio da Kosovo ima male šanse da dobije podršku kako bi postalo nestalna članica Ujedinjenih nacija, za šta namerava da se kandiduje.\n„Nisu prošli Unesko, gde je nizak cenzus, a u Generalnoj skupštini UN se glasa drugačije, računaju se i glasovi uzdržanih i potrebna je dvotrećinska većina. Te snove treba da prestanu da sanjaju. Trajnog rešenja nema bez Srbije“, poručio je Dačić.\nPovodom odluke Uneska, Dačić ističe da su predstavnici vlasti sve što su činili proteklih dana činili za srpski narod, zemlju, pravdu i istoriju.\n„Nismo izgubili, već smo pobedili“, ocenio je šef srpske diplomatije i apelovao na sve da zadrže u sećanju ko je ovog puta bio na našoj strani.


KRIK: Vučić manipuliše podacima o ubistvima - Dijalog.net\nNaslovna Politika KRIK: Vučić manipuliše podacima o ubistvima\nKRIK: Vučić manipuliše podacima o ubistvima\nPostavljeno 16. March 2018.\nBeograd, 16. mart 2018. – Iako je bazom podataka „Crna knjiga“ KRIK ukazao da su mafijaške likvidacije u porastu, kao i da su policija i tužilaštvo neuspešni u njihovom rasvetljavanju.\nPredsednik Srbije Aleksandar Vučić je pokušao da demantuje ove nalaze. iznoseći statistiku koja se tiče svih ubistava, a ne onih koja imaju kriminalni potpis, piše Bojana Jovanović u novom tekstu za KRIK.\n''2001. u Srbiji je izvršeno 215 krivičnih dela ubistvo što za evropske i svetske prilike nije bog zna kako veliko, ali veliko je za nas. 2017, za koju oni govore da je problematična, izvršeno je 76 krivičnih dela ubistvo, tri puta manje nego idealne 2001“, rekao je Vučić dodajući da u Londonu od uboda nožem godišnje strada više ljudi nego u celoj Srbiji.\nStatistika o kojoj je predsednik Vučić govorio, međutim, tiče se ukupnog broja ubistava tokom prethodne godine.\nOznakeAleksandar VučićKRIKvladavina prava\nPrethodno Dva meseca od ubistva Olivera Ivanovića ubice još uvek nisu otkrivene\nSledeće EU predlaže 3% poreza na promet za tehnološke firme iz SAD\nTop Tags evropske integracije OCD Društvo Srbija i Evropska unija Evropska komisija Vlada Republike Srbije vladavina prava istraživanje konkurs lokalna samouprava mediji Civilno društvo mladi Evropska unija ljudska prava


Hrvatski fudbalski savez odlučio je da suspenduje stadion splitskog Hajduka zbog ispada njegovih navijača na utakmici protiv Lokomotive.\nPristelice ovogo kluba su već dva meča morale da gledaju van stadiona, koji je za njih bio zaključan, a sada im se smeši nova suspenzija.\nNaime, pripadnici "Torcide" imali su neprimerena skandiranja tokom pomenutog meča.\nNa meti navijača Hajduka su se našli Srbi.\n- Oj Hrvatska mati, Srbe ćemo klati, skandirala je "Torcida".\nTakođe, navijači Hajduka su zapalili i tridesetak baklji, a osim zatvaranja stadiona, klub će morati da plati i oko 40.000 kuna, a Lokomotiva kao organizator 10 hiljada kuna.\nHajduk je ove sezone već bio kažnjen nakon ispada navijača na derbiju sa Dinamom na "Poljudu", a ovo je svakako veliki udarac za ekipu Igora Tudora koja je vezala dva poraza i do kraja joj predstoji velika borba za plasman u Evropu.


Dušan Janjić: Kada se završi Kosovo, Dodikova politika postaje nepotrebna – Balkanekspresrb.rs\nPolitički analitičar i direktor Foruma za etničke odnose Dušan Janjić u razgovoru za bosanske Vijesti.ba ističe da je očekivana poruka Zapada o tome da je pitanje teritorije Kosova završena stvar.\n“U Srbiji je bilo ideja o tome da se u narednom periodu traži neka vrsta razgraničenja, pa možda i korekcija na teritorijalnom planu. Očigledno je da ta ideja nije naišla na podršku ni u posljednjim konsultacijama koje je predsjednik Srbije Aleksandar Vučić obavljao u UN-u i sa pojedincima u SAD-u”, ističe Janjić.\n“Očigledno je to za SAD, EU i NATO nemoguće, sve dok se ne riješi pitanje međusobnog priznavanja. U tom smislu, to je vezano za priznanje, ali se ono ne traži od Vučića u ovom momentu. Po tom pitanju, NATO, SAD i EU neće ništa menjati sve dok sve zemlje Zapadnog Balkana ne budu deo jednog bezbednosnog sistema, a to je NATO”, naglašava Janjić.\nGovoreći o činjenici da je predsednik RS Milorad Dodik u više navrata tražio od Vučića da pitanje Kosova vezuje za pitanje RS, ovaj politički analitičar kaže da je pitanje izgradnje efikasne države u BiH i pitanje statusa, odnosno normalizacije odnosa Srbije i Kosova indirektno, ali i prirodno povezano.\n“Takođe, tačno je da su neki političari, a po svemu sudeći i vlast koju predvodi Vučić, u RS videli mogućnost za osnaživanje sopstvene pozicije u regionu, pa i u samoj BiH, a potom u eventualnim razgovorima oko nekih novih granica na Balkanu i na Kosovu. Najnovija poruka jedna je u nizu, koja kaže da ta vrsta razmišljanja o odnosu prema RS neće biti od koristi, barem ne u vidljivom roku”, smatra Janjić.\nNo, konstatuje da je komplikovanija igra odnos prema Dodiku, i kao fenomenu i kao čoveku koji trenutno monopoliše moć i vlast u RS, a često propagira razgraničenje, odvajanje i secesiju.\n“Dodik je igrač koji je potreban Rusiji, ali nije on na odmet ni Zapadu. Dok god on postoji, neizvesnost oko budućnosti RS je velika, a to znači da se sa malo uloženog napora može kontrolisati proces i u RS i u BiH. Međutim, onog časa kada se postignu dogovori, uključujući i pravno-obavezujući sporazum o Kosovu, ona vrsta politike kakva je Dodikova postaće nepotrebna”, zaključuje Janjić u razgovoru za Vijesti.ba.♦


Potpisan ugovor o izvođenju stručnog nadzora\nDruga faza izgradnje stambeno-poslovnog objekta „Lamela H2 – Zgrada za mlade“\nU Ministarstvu za urbanizam, prostorno uređenje i zaštitu okoline danas je potpisan Ugovor o provođenju stručnog nadzora nad izvođenjem II faze radova na izgradnji stambeno-poslovnog objekta „Lamela H2 – Zgrada za mlade“ u Goraždu, čija je vrijednost 24. 000 KM.\nUgovor su potpisali resorni ministar Slobodan Janković u ime Ministarstva za urbanizam i direktor firme „Konstruktor“ d.o.o. Foča Novica Ivanović, u ime izvršioca radova po ovom ugovoru.\nOvim su stvoreni osnovni preduslovi za početak izvođenja II faze radova na unutrašnjem uređenju pomenutog stambeno-poslovnog objekta koje će izvoditi GPD „Drina“ d.d. Goražde, a čija je ugovorena vrijednost 1.361.354,36 KM.\nPrema informacijama Kantonlanog stambenog fonda, u ovoj fazi uglavnom će se izvoditi zanatski radovi na unutrašnjem uređenju objekta kao što su zidarski radovi, elektro- radovi, vodoinstalaterski, bravarski i stolarski radovi, molersko-farbarski radovi, podopolagački radovi te montažni radovi (lift).\nTrenutno su u toku završni radovi I faze, a okončanje svih radova, ukoliko dozvole vremenske prilike, očekuje se početkom jula ove godine.


Posjeta Fondu memorijala- radionica ,,Kustos na jedan dan“ - Druga osnovna škola\nNAGRADE OD UDRUŽENJA CROA ZA DRUGU OSNOVNU ŠKOLU\nPOSJETA UČENIKA DRUGE OSNOVNE ŠKOLE SPOMEN-OBILJEŽJU U HRASNICI\nNOVA VITA OBRADOVALA NAŠE UČENIKE\nPosjeta Fondu memorijala- radionica ,,Kustos na jedan dan“\nDatum objave: 25.05.16 Objavio: admin\nU okviru manifestacije Dani Kantona Sarajevo otvorena je izložba ,,Naoružanje Drugog svjetskog rata“ koja je rezultat saradnje Fonda memorijala i Historijskog muzeja Bosne i Hercegovine. Fond memorijala, na čelu sa Belmom Ćuzović (muzejski pedagog), Amarom Karapuš (viši kustos) i Tijanom Križanović (mr.) je organizovao i radionice namijenjene djeci, osnovnog i srednjeg obrazovanja. S obzirom da je riječ o izložbi vezanoj za izlaganje naoružanja, ovom radionicom se želi naglasiti njen pacifistički karakter, te dati doprinos izgradnji mira i stabilnosti za buduće generacije.\nEdukativna radionica ima za cilj da učenicima približi posao kustosa, kroz niz aktivnosti koje su karakteristične za ovaj poziv, te da se kod učenika poveća interes za kulturno- historijsko naslijeđe i da se učenici više bave historijom kao naukom. Ovoj radionici je prisustvovalo petnaest (15) učenika sedmih razreda Druge osnovne škole Hrasnica. Učenici su se upoznali sa osnovnim postulatima posla kustosa, od prikupljačkih aktivnosti, preko analize i obrade eksponata, potom uvjeta adekvatnog skladištenja, prezentacije eksponata i vođenje nadzora nad istim. Učenici su podijeljeni u tri grupe od pet članova, tako da je svaka grupa odabrala jedan eksponat te na njemu prezentirala rezultate naučenog, tako što su pomoću upitnika (koji koriste svi evropski muzeji), analizirali eksponat od stanja u kojem se nalazi preko tehničkih karakteristika do historijata. Pokazali su odlično znanje i interes za historiju umjetnosti. Učenici su nakon radionice posjetili Žutu tabiju i Baščaršiju, sve u pratnji bibliotekarke naše škole- Enese Ustamujić- Sejdić.


Na Trećem atletskom mitingu Novi Grad Sarajevo, održanom u Centru „Safet Zajko”, nastupili su poznati bosanskohercegovački takmičari, kao i atletičari iz regiona, među kojima i četiri olimpijca u bacanju kugle.\nU veoma jakoj konkurenciji u bacanju kugle prvo mjesto zauzeo je Asmir Kolašinac iz Srbije (20,48 metara), ispred naših reprezentativaca Mesuda Pezera (20,40), Hamze Alića (20,21), Kemala Mešića (19,35) i Nermina Štitkovca (16,00).\nU sprinterskim disciplinama istakao se Damir Redžepagić, koji je pobijedio u utrkama na 100 (10,77 sekundi) i 200 metara (21,40), dok je Rusmir Malkočević bio prvi na 400 metara (50,22). U ženskoj konkurenciji najbrža na 100 metara bila je Kanita Bilić (12,60), a na 400 metara Alisa Bečić (56,66). Na 800 metara kod muškaraca pobijedio je Nikola Pejčić (1.57,37 minuta), a kod žena Katerina Lemez (2.14,37).\nU trčanju na 3.000 metara kod muškaraca najbrži je bio Stefan Čuković (8.54,74), a kod žena Lucija Kimani (10.38,64). Održana je i dječija atletska liga koja je okupila približno 200 učesnika koji su se takmičili u modificiranoj atletskoj disciplini “atletski poligon”. Miting je održan u organizaciji Atletskog kluba Novi Grad.\nMesud Pezer Hamza Alić\nPezer i Alić bez plasmana u finale SP\nSutra počinje SP u atletici, Tuka, Pezer i Alić nastupaju u subotu\nTragovi zločina vode ka Srbiji?\nHolivud je spreman za povratak: Meg Rajan priprema vlastiti film\nU požaru stradali otac i četvero djece\nZlatko Dalić predstavio knjigu "Rusija naših snova"\nEsma Alić: Možemo biti ponosni na EYOF, moj naredni cilj su Olimpijske igre mladih


Najbolji srpski dizajneri na Nedelji dizajna u Milanu - Bizlife.rs\nNajbolji srpski dizajneri na Nedelji dizajna u Milanu\n12:23 Milano, Beograd, 18/11/2011\nPobednici konkursa za srpske dizajnere koji je organizovala Agencija za strana ulaganja i promociju izvoza Srbije (SIEPA), imaće priliku da se predstave na Nedelji dizajna u Milanu u aprilu 2012. godine, koji je najposećeniji događaj iz oblasti kreativnih industrija u svetu.\nNa konkurs je pristiglo više od 200 radova, a proglašeno je 11 najboljih, i to za dizajn stolice, stola, klub stola, ležaljke (ligeštula), sofe, čiviluka i lampe, saopšteno je iz SIEPE.\nŽiri su činili predstavnici agencije SIEPA i proizvođača nameštaja, kao i profesor za strategiju dizajna i razvoj proizvoda na Institutu za dizajn u Firenci Mirko Tatarini.\nPobednici četvrtog po redu konkursa su Ðorđe Živanović (za stolicu „Koren”), Danko Radulović (stolica „Eo”), Tamara Svonja (stolica „Cube”), Žarko Uzelac („Sto”), Nenad Cherović (sto „Sigma”) i Dušan Dimitrijević (klub sto „Book Table”).\nMeđu najboljima su i Bojana Petrović ( „Ligeštul”), Saša Mitrović (sofa „Custom & Play”), Kako.Ko dizajn studio – sofa „Up Seet” , Milan Karišik (čiviluk „Swirl”) i Tamara Svonja (lampa „Neon Tree”).\nU saopštenju se podseća da je ovo već drugi put da se pravi spoj domaćih dizajnera sa srpskim proizvođačima nameštaja i na taj način inostranoj publici predstavi proizvod koji je u potpunosti “made in Serbia”.\n“Želja je da se kroz nastupe doprinese podizanju svesti o srpskoj dizajn sceni, i na taj način podstaknu domaći proizvođači nameštaja da u što većoj meri koriste taj njihov kapacitet kako bi pronašli mesto na svetskoj sceni dizajna nameštaja jer svakako da kapacitet postoji”, ističu u agenciji SIEPA.\nProšlogodišnji nastup u Milanu izazvao je neverovatno interesovanje posetilaca, pa je štand obišlo više od 15.000 ljudi, od kojih je veliki broj profesionalaca iz oblasti dizajna i proizvodnje nameštaja, novinara, ali i mnogobrojnih turista koji ovaj događaj smatraju jednim od najinteresantnijih dešavanja tokom cele godine.\nCelokupna informacija o pobednicima na konkursu objavljena je na sajtu www.creativespaceserbia.com.


Saopćenje za javnost povodom dezinformacija Agencije za pružanje usluga u zračnoj plovidbi BiH\nDirekcija za civilno zrakoplovstvo BiH (BHDCA) kategorički odbacuje sve tvrdnje koje je u svom saopćenju za javnost i dopisu upućenom institucijama BiH iznijela Agencija za pružanje usluga u zračnoj plovidbi BiH (BHNASA) na račun BHDCA i rukovodstva BHDCA.\nRadi se o zlonamjernoj zamjeni teza i izvrtanju činjenica o financijskim tokovima i financijskim činjenicama u vezi sa realizacijom „Strategije razvoja sustava za upravljanje zračnim prometom u BiH – BHATM projekat“ od strane BHANSA-e, s ciljem dezinformiranja institucija BiH i šire javnosti u svrhu diskreditiranja BHDCA.\nKako drugačije objasniti, nego neznanjem, nesposobnošću i zlom namjerom, navode BHANSA-e da BHDCA nije dostavila financijsku dokumentaciju, kada postoje dokazi da su BHANSA-i dostavljene sve fakture po kojima je vršeno plaćanje i pregled plaćanja prema zaključenom ugovoru sa INDRA-om.\nNaime, realizacija ugovora sa INDRA-om podrazumijevala je kupovinu opreme, njenu instalaciju na lokacijama u BiH, kao i školovanje, odnosno obuku kadrova za korištenje te opreme.\nIz priloga (PREUZMI) uz ovo saopćenje jasno je vidljivo da se iznos sa kojim manipulira BHANSA odnosi na montažu (instalaciju) opreme i obuke osoblja u Španiji i BiH, što nije moglo biti predmet carinskih faktura.\nSve ovo je u više navrata predočeno rukovodstvu BHANSA-e, te nam je potpuno jasno da plasiranje dezinformacija od strane BHANSA-e ima za cilj da preusmjeri pažnju javnosti i institucija sa BHANSA-e na BHDCA.\nBHANSA time prikriva svoju odgovornost što imovina nije uknjižena, a na nju je, kroz Bazu troškova, povlačila sredstva na ime amortizacije i troškova kapitala. Po tom osnovu od 2011. godine naplatila je oko 20 miliona KM. Kako i u koje namjene su utrošena navedena sredstva javnost nije upoznata, s obzirom da nijedno financijsko izvješće o poslovanju BHANSA-e Parlamentarna skupština BiH i Vijeće ministara BiH, kao osnivači BHNASA-e, nisu razmatrali, a samim tim ni usvojili, a što je obveza na temelju članka 8. Zakona o Agenciji za pružanje usluga u zračnoj plovidbi BiH.\nNaglašavamo da je BHATM projekat realiziran sukladno uvjetima i pravilima Europske banke za obnovu i razvoj (EBRD), uz učešće i monitoring EUROCONTROL-a. Također, prilikom realizacije Projekta poštovani su svi zakonski propisi u BiH.\nBHDCA, kao i sam BHATM projekat, više puta su bili predmet kontrole i revizije, kako od strane Ureda za reviziju institucija BiH (svake godine) i Revizije učinka na temu „Kontrola zračnog prometa BiH“, tako i Parlamentarne skupštine BiH i ističemo da BHDCA nikada, za razliku od BHANSA-e, nigdje nije navedena u negativnom kontekstu.\nTakođer, pozivamo sve nadležne institucije da još jednom provjere svu dokumentaciju vezanu za BHATM projekat i poslovanje BHDCA, ali i BHANSA-e.\nS ciljem zaštite osobnog ugleda, ali i ugleda i integriteta BHDCA, generalni ravnatelj BHDCA pokrenut će tužbu za klevetu protiv odgovorne osobe u BHANSA-i.


Prema preliminarni rezultati izborne komisije, Fides, nacionalistička stranka mađarskog premijera Viktora Orbana, ubedljivo je pobedila na parlamentarnim izborima koji su u toj zemlji održani u nedelju. Iako ovo nije iznenađujuće, po različitim reakcijama koje su došle iz ostatka Evrope može se reći da su se političari potajno nadali da do Orbanove pobede neće doći. Ali ako se pogleda jačanje desnice i u drugim delovima Evrope, a i Mađarsko državno nasleđe za mnoge ovo i nije bilo iznenađenje.\n"Evropa se češe tamo gde je svrbi. Zabrinjavajuće dugotrajno ekstremno desničarenje se širi i sada već postoji neprincipijelna koalicija između Poljske i Mađarske. Na žalost Evropa je slaba i nefokusirana, i deluje sporo," kaže Zoran Kusovac, analitičar u izjavi za Glas Amerike.\nOdmah po završetku izbora u nedelju je šef poslaničke grupe mađarske partije Fides u parlamentu Janoš Halas izjavio je da će Fides moći će slobodno da izglasa "Stop Sorošu" zakon, kojim se zabranjuju aktivnosti pro-migracionih nevladinih organizacija.\nDo kraja meseca parlament će nastaviti sa radom, rekao je on i dodao da bi taj zakon mogao da bude usvojen već u maju.\nDominantna tema tokom izborne kampanje bila je upravo imigracija i Orbanovo obećanje da će odbraniti granice zemlje i blokirati migracije muslimana.\nOrbanovi kritičari tvrde da treći uzastopni mandat, a četvrti od 1998. godine, mađarskom premijeru pruža mogućnost da intenzivira napade na migrante i ojača centralizovano upravljanje zemljom.\nNa meti napada, kako se navodi, mogli bi se naći mediji, sudovi koji su doneli odluke koje se ne dopadaju vladi, kao i američki finansijer Džordž Soroš.\nMađarska je 2015.godine izgradila ogradu duž svojih granica sa Srbijom i Hrvatskom da bi zaustavila migrante.\nNa svom poslednjem skupu pred izbore Orban je poručio da je "migracija je kao rđa koja bi polako, ali sigurno nagriza Mađarsku".\nOpozicione stranke strahuju da će dvotrećinska većina u parlamentu, osvojena na izborima u nedelju, omogućiti Orbanu da učvrsti svoju vlast, lakše sprovede ustavne promene i nastavi obračun sa nevladinim organizacijama za koje smatra da rade protiv mađarskih interesa.\nOrban se protivi planu EK o raspoređivanju migranata, dok je EP glasao da se Budimpešta kazni zbog nepoštovanja demokratskih standarda.\nJoš četiri zemlje unutar Evropske Unije dele Orbanova razmišljanja i deluju u sličnom pravcu, to su države Višegradske grupe, Poljska, Češka i Slovačka.


Oktobar 11, 2018 13:30\nKompanija Leoni započela je danas u Kraljevu, u prisustvu predsednika Srbije Aleksandra Vučića, izgradnju četvrte fabrike kablova u Srbiji, koja će zaposliti 5.000 radnika.To će biti prva nova fabrika u Kraljevu posle 30 godina i najveća fabrika Leonija u Srbiji, a u njoj će se proizvoditi kablovski setovi za jednog od svetskih premium proizvođača automobila Mercedes benc.\nPredsednik Srbije Aleksandar Vučić rekao je danas da je proizvodnja za Mercedes, a Leoni će proizvoditi za njih, znak sigurnosti za Srbiju.\nOn je izrazio zadovoljstvo što će se u novoj fabrici praviti kablovi za ovaj automobilski brend.\n„Velika je stvar za našu zemlju što ćemo proizvoditi kablove za tako poznati svetski brend“, rekao je Vučić.\nLeoni će u izgradnju i opremanje fabrike u Kraljevu uložiti 60 miliona evra i otvoriće 5.000 novih radnih mesta do 2023. godine.\nBez zarade na pšenici ove godine 9\nStandard end pur: Dobri izgledi za kreditni rejting Srbije 9\nKurs dinara u ponedeljak 117,9266 9\nIzveštaj UN: Srbija prva po prilivu stranih investicija na Zapadnom Balkanu 22\nSrbija druga po količini investicija na Zapadnom Balkanu 10


Nije važno šta jedete, već kad jedete! - Smedia\nNije važno šta jedete, već kad jedete!\nUkoliko ograničimo vreme unošenja hrane na osam sati, manje ćemo biti skloni gojaznosti i drugih poremećaja metabolizma, u odnosu na one koji jedu istu količinu hrane, ali tokom celog dana. Naučnici objašnjavaju ovaj fenomen time što svaki organ ima svoj sat, odnosno da postoji vreme kada naša jetra, creva, mišići i drugi organi rade, i vreme kada oni spavaju. Ovi metabolični ciklusi su ključni za procese od razgradnje holesterola do stvaranja glukoze i trebalo bi da budu na vrhuncu kada jedemo i da miruju kada ne jedemo.\nAko jedemo tokom noći, to može da poremeti ove normalne metaboličke cikluse. Princip je isti kao kod spavanja i budnog stanja: ako ne spavamo dobro tokom noći, nismo u potpunosti budni tokom dana i posledica toga je da radimo manje efikasno. Ova otkrića navode na zaključak da ograničeno vreme unosa hrane može...


Slobodan T. 3. jula 2020., 13:32 5.8k Views\nEkipe JKP „Gradska čistoća” će tokom ovog vikenda, 4. i 5. jula, besplatno odnositi kabasti otpad sa beogradskih ulica, saopštavaju iz ovog gradskog preduzeća. Sugrađani nepotrebne kabaste stvari mogu da ostave pored kontejnera ili ispred svojih dvorišta, odakle će ih ekipe „Čistoće” ukloniti.\nSugrađani koji raspolažu većim količinama otpada treba da se jave „Gradskoj čistoći” na broj telefona 0800-000-807, koji je besplatan, kako bi obavestili ekipe preduzeća o količini otpada i lokaciji na kojoj će ga ostaviti.\n„Čistoća” apeluje na sugrađane da iskoriste ovu akciju, kako se kabasti otpad ne bi gomilao na javnim površinama ostalim danima u mesecu kada se ta usluga naplaćuje.\nOdnošenje kabastog otpada besplatno je samo za građane Beograda.\nPravni subjekti i preduzetnici uslugu odnošenja kabastog otpada mogu koristiti kad god imaju potrebu za tim i to po izuzetno povoljnim cenama.\nUsluga se naplaćuje po kubnom metru odnetog otpada i broju utrošenih sati. Sve informacije o cenama i uslugama „Gradske čistoće” dostupne su i na sajtu: www.gradskacistoca.rs.\nJKP „Gradska čistoća” podseća sugrađane da građevinski otpad poput šuta ne spada u kabasti otpad.\nOdnošenje šuta je usluga koja se plaća u skladu sa cenovnikom vanrednih usluga „Čistoće”, a za sva fizička lica obezbeđuju se besplatni džakovi za šut.\nPrethodna objava Mere koje su usvojene za Beograd važiće dve nedelje\nSledeća objava Od jutros krenula kontrola nošenja maski u prevozu i kažnjavanje


PRES-KONFERENCIJA Predstavnici sindikata poručili\nPredsjednik Upravnog odbora Sindikata policije Kantona Sarajevo Mirza Hadžiabdić istakao je da političari sad dovode u pitanje visinu osnovice za obračun plaća\nPredstavnici sindikata koji primaju plaću iz budžeta Kantona Sarajevo na današnjoj pres-konferenciji poručili su da od usvajanja budžeta za ovu godinu zavisi gotovo 11.000 radnika.\nFaruk Bešlić, predsjednik Sindikata srednjeg i visokog obrazovanja i odgoja, nauke i kulture KS, istakao je da ne žele biti kusur između pozicije i opozicije te da žele prehraniti svoje porodice, jer za 11.000 vezano još 20.000 ljudi koji žive od tih plaća.\nDodao je da je na snazi odluka o privremenom finansiranju te da je ovdje ugroženo 3.500 univerzitetskih profesora koji nisu obuhvaćeni ovom odlukom, jer su na budžetu tek od 1. januara 2019. godine i oni neće moći dobiti svoje plaće.\nPredsjednik Upravnog odbora Sindikata policije Kantona Sarajevo Mirza Hadžiabdić istakao je da političari sad dovode u pitanje visinu osnovice za obračun plaća u ovoj godini.\nSaudin Sivro, predsjednik Sindikata osnovnog obrazovanja Kantona Sarajevo, istakao je da od zastupnika u Skupštini KS očekuju da budžet bude usvojen i pozivaju vladajuću šestorku da uvaže šest amandmana koje su uputili putem Kluba SDA u Skupštini KS.\nFaruk Bešlić Kanton Sarajevo Budžet


OSM Televizija - Dogovoreno da ljekari iz Zvornika nastave da rade\nPredsjednik Srpske je izjavio Srni da je dogovoreno da ljekari prekinu sa obustavama i nastave da rade u punom kapacitetu, a da će vlast razmotriti sve prethodne procedure i obezbijediti najbolja rješenja za ovu zdravstvenu ustanovu.\nDodik je rekao da je na sastanku razgovarano o problemima u zvorničkoj Bolnici, te da je saslušao sve razloge zbog kojih su ljekari obustavljali rad.\n- Dogovoreno je da oni nastave sa radom, da se u Bolnici nastavi redovno vršenje svih funkcija, da će plate biti redovno isplaćivane, a da će vlast, koja je nadležna da imenuje rukovodioce bolnica, permanentno razmatrati probleme i rješavati ih zajedno sa rukovodstvom - rekao je Dodik.\nOn je istakao da Opšta bolnica u Zvorniku, kao prioritetna regionalna zdravstvena ustanova, mora neometano da vrši sve svoje funkcije.\n- Mi ćemo, shodno našim procedurama, bez obzira da li negdje ima ili nema grešaka, razmatrati sve prethodne procedure i obezbijediti najbolja rješenja za Bolnicu - rekao je Dodik. Ljekari tvrde da je predsjednik saslušao njihove zahtjeve i rekao da će učiniti sve da bude ispravljena greška koja je počinjena u Zvorniku.\nU narednih nekoliko dana trebalo bi da se sazna kakav je to kompromis koji su dogovorili sa predsjednikom Srpske, kažu Goran Bijeković i Zoran Komljenović, hirurzi koji su razgovarali sa Dodikom.\nOd 14. oktobra ljekari Opšte bolnice Zvornik održavaju informativne razgovore ispred ove zdravstvene ustanove, jer su nezadovoljni smjenom bivšeg direktora Milorada Drljevića i imenovanjem vršioca dužnosti direktora Opšte bolnice Jovana Okuke.\nKomisija Ministarstva zdravlja i socijalne zaštite Republike Srpske izvršila je u ponedjeljak, 23. oktobra, primopredaju dužnosti između novoimenovanog vršioca dužnosti direktora Okuke i bivšeg direktora Drljevića, koji nije prisustvovao radu ove komisije.\nVlada Republike Srpske razriješila je 12. oktobra Drljevića sa funkcije direktora Opšte bolnice Zvornik, a za vršioca dužnosti direktora imenovala Jovana Okuku.\nJoš iz iste kategorije: « Rajilić: Dokazati krivicu sudija i tužilaca za diskriminaciju Srba Cvijanović: Stranci se previše miješaju, potreban realističniji pristup Zapada »


Premijer Haradinaj primio je na sastanak guvernera Centralne banke Republike Kosovo g.Fehmi Mehmeti | Banka Qendrore e Republikës së Kosovës\nPremijer Haradinaj primio je na sastanak guvernera Centralne banke Republike Kosovo g.Fehmi Mehmeti\n“Centralna banka i dalje ostaje jedna od najkredibilnijih institucija u zemlji”, rekao je premijer Republike Kosovo, Ramush Haradinaj, tokom sastanka sa guvernerom Centralne banke Republike Kosovo , g.Fehmi Mehmeti.\nOvom prilikom premijer Haradinaj je visoko pohvalio ulogu CBK-a , naglašivši da Kosovo ima sreću da ima takvu instituciju , koja praktikuje profesionalizam i efikasnost , dodajući da će CBK imati svu podršku Vlade da se ovaj trend nastavi.\nNakon razgovora sa guvernerom Mehmeti , premijer Haradinaj je naglasio da su “Ekonomski razvoj i finansijska i bankarska stabilnost glavni parametri koje garantuje Centralna banka . Zbog toga vlada je posvećena tome da nastavi sa ovim , pružajuči svu neophodnu podršku u tom pogledu”.\nDok je guverner Centralne banke Republike Kosovo, g.Fehmi Mehmeti, posle zahvaljenja premijeru na prijemu, nakon razgovora sa premijerom , rekao je da će Centralna banka nastaviti svoju posvećenost održavanju stabilnog finansijskog sistema, siguran sistem plaćanja , slobodna konkurencija i održavanje opštih ekonomskih politika Vlade. Premda je na kraju premijer Haradinaj istakao da ekonomski rast i stvaranje novih radnih mesta, pored jačanja vladavine zakona su glavni ciljevi ove vlade.


FSTO: Prijem reprezentacije pionira - Blace Info Press\nFSTO: Prijem reprezentacije pionira\nAutor: Gorica Šegović · Objavljeno: 22. marta 2016. · Updated 8. aprila 2016.\nPredsednik Opštine Prokuplje Miroljub Paunović priredio je prijem za fudbalere pionirske reprezentacije i stručni štab Fudbalskog savezaTopličkog okruga. Na prijemu su prisustvovali i načelnik Topličkog upravnog okruga dr Nebojša Vukadinović, član Opštinskog veća Opštine Prokuplje zadužena za sport Aleksandra Nikolić i mnogobrojni saradnici.\nPredsednik prokupačke opštine Miroljub Paunović čestitao je fudbalerima i stručnom štabu na uspesima koje su postigli u predhodnom periodu.\n– Za skoro 2,5 godine članovi pionirske i kadetske fudbalske reprezentacije Topiličkog okruga odigrali su 57 utakmica, od kojih su 15 bile međunarodne. Na taj način reprezentovano je Prokuplje i Toplica, ne samo u Srbiji, nego i van granica naše zemlje, rekao je Paunović koji se zahvalio direktoru, selektorima I trenerima mladih reprezentacija FS Topličkog okruga što ulažu veliki trud i znanje u radu sa decom.\nPrema njegovim rečima kroz organizaciju reprezentativnih utakmica, koje su planirane za naredni period, dokazujemo da se sport vraća na „velika vrata“.\n– Lokalna samouprava će uvek, kao i do sada, u granicama svojih mogućnosti sportistima pružiti sve vidove pomoći, istakao je on i mladim topličkim fudbalerima poželeo mnogo uspeha, ne samo na sportskim terenima, nego i u školi i životu.\nZahvaljujući se na prijemu direktor mladih reprezentacija Fudbalskog saveza Topličkog okruga Aleksandar Dikić napomenuo je da se u reprezentaciji nalaze igrači iz devet klubova i da sa njima rade selektori i treneri iz svih opština Topličkog okruga.\n– U protekle 2,5 godine odigrali smo malopre pomenuti broj utakmica i sklopili prijateljstva sa srpskim klubovima iz Vukovara u Hrvatskoj, Republici Srpskoj i Kosovu i Metohiji. Takođe gostovali smo u Republici Rumuniji I Republici Makedoniji. Što se tiče Srbije gotovali smo vršnjacima iz FK “Crvena Zvezde” u dva navrata, takođe gostovali I igrali sa OFK “Beograd” i FK “Rad”, ali sve gore pomenute klubove I dočekivali u našoj Toplici-rekao je Dikić i dodao.\nPosebno smo ponosni na našu sportsku saradnju I veliko prijateljstvo sa FK “Mokra Gora” Zubin Potok, koje datira od samog formiranja mladih reprezentacija FSTO.\nOno što nas očekuje u narednom periodu je odlazak reprezentacije pionira FSTO na sedmodnevne pripreme, koje ćemo kao I prošle godine realizovati u Zubinom Potoku, i još jednom svi zajedno proslaviti Uskrs na Kosovu i Metohiji.\nPo povratku sa priprema odigraćemo veliki broj atraktivnih utakmica, od kojih su gostovanje FK “Vojvodina” Novi Sad, FK “Čukarički” Beograd, odlazak u Bijeljinu (Republika Srpska) i utakmice sa reprezentacijom pionira FS Republike Srpske I mnoge, mnoge druge.\nPredstavio bih Vam I one koji pored moje malenkosti brinu o mladim fudbalerima, a to su: Selektorski tandem reprezentacije pionira FSTO Milan Miletić (Žitorađa) i Goran Radulović (Prokuplje), selektor reprezentacije kadeta Bojan Pećaranin (Kuršumlija), trener golmana Dragoslav Ivković (Blace), skaut mladih reprezentacija FSTO Ivica Ćurčić (Blace), sekretar mladih reprezentacija FSTO Slaviša Cakić (Prokuplje), kao i medicinski tim koji čine dr Milan Pešić (Prokuplje), dr Andrija Hofman (Niš) I dr Stevan Perović (Prokuplje).\nNadamo se da će i ostale opštine Topličkog okruga na ovaj način odati priznanje ovim mladim igračima, jer su oni dostojanstveno predstavljali svoju Toplicu kako u zemlji, tako i u inostranstvu, a mi ćemo im tom prilikom uručiti zahvalnice FS Topličkog okruga-završio je Dikić.\nZa podršku i pomoć koju se pružili radu mladih reprezentacija FS Topličkog okruga predsedniku opštine Prokuplje Miroljubu Paunoviću, načelniku Topličkog upravnog okruga dr Nebojši Vukadinoviću, službi za sport opštine Prokuplje I Sportskom savezu opštine Prokuplje kao i mnogobrojnim pojedincima uručene su zahvalnice.\nSledeća vest Mali fudbal: Turnir radnih organizacija Blace 2016\nPredhodna vest Prokupčanin uhapšen zbog iznude


RMU ĐURĐEVIK: Javna nabavka sa milionskom štetom\nNezakonitosti u Rudniku mrkog uglja (RMU) Đurđevik samo u jednom postupku javne nabavke nanijele su štetu od najmanje milion i po maraka. Šteta je nanesena procesu javne nabavke u okviru koje je u povlašteni položaj stavljena firma Junuzović kopex.\nOvo su navodi iz optužnice Kantonalnog tužilašvau Tuzli protiv Adnana Šabića, bivšeg direktora RMU Đurđevik, Esada Hodžića bivšeg šefa službe za komercijalne poslove Rudnika i Nermina Alića, bivšeg rukovodioca sektora trgovine na veliko u firmi Junuzović kopex Lukavac i protiv pravnog lica Junuzović kopex.\nOptužnica je podignuta 25. decembra.\n„Zbog postojanja osnovane sumnje da su počinili krivično djelo zloupotreba položaja i ovlašćenja a vezano za nabavku i prodaju veće količine dizel goriva u Rudniku tokom 2006. godine”, saopćeno je iz Tužilaštva.\nPrema optužnici, Junuzović kopex je izabran za najpovoljnijeg ponuđača iako je druga firma dostavila ponudu jeftiniju od oko 750.000 maraka na ukupnu cijenu od 9 miliona litara dizela.\n„Pri čemu je, između ostalog, za izbor ponuđača kao kriterij u pozivu naznačio 'dosadašnja saradnja', što zakonski nije mogao biti ni kvalifikacioni ni kriterij za izbor ponuđača”, navodi se u optužnici.\nFirma, koja nije izabrana a dostavila je jeftiniju ponudu, se žalila. U konačnici je odlukom Suda Bosne i Hercegovine naplatila izgubljenu dobit od million i 160 hiljada maraka.\nOvo nije jedina šteta u ovom slučaju. Prema Kantonalnom tužilaštvu u Tuzli, u ovom postupku nabavke RMU Đurđevik je oštećen za najmanje 478 hiljada maraka.\nStotine hiljada imovinske koriste\n„Sudu je, također, predloženo da se firmi Junuzović kopex oduzme imovinska korist pribavljena krivičnim djelom u iznosima od 350.000 KM iz prve tačke optužnice, te iznos od oko 395.000 KM iz druge tačke optužnice”, saopćeno je iz Tužilaštva.\nFederalni revizori nisu dugi niz godina nisu ušli u RMU Đurđevik. A to su uradili ove godine, sačinivši negativan finansijski izvještaj.\nUočili su i nepravillnosti u postupcima javnih nabavki. Sugerisali su da je potrebno da se postupci javnih nabavki provode transparentno na način da se osigura pravična konkurencija.\nOdgovor na pitanje kako se provode postupci javnih nabavki u BiH pokazuje i nedavna prva faza monitoringa javnih nabavki u 2017. godini.\n„Netransparentno planiranje, kratki rokovi i neodgovarajući postupci, diskriminirajući kriteriji i tehničke specifikacije osnovne su karakteristike procesa javnih nabavki u BiH”, nalazi su monitoringa.\nNavodi se i da posebno zabrinjava činjenica da od broja neplaniranih javnih nabavki njih 427 je pokrenuto potpuno suprotno odredbama Zakona o javnim nabavkama.\nMonitoring su vršili timovi Fonda otvoreno društvo BiH, Razvojne agencija Eda Banja Luka, Transparency International BiH, Centra za istraživačko novinarstvo, i Udruženja građana „Tender“ Banja Luka.\nOdluka o dodjeli ugovora za firmu predsjednika nadzornog odobra\nBiH: Tajne nabavke javnim novcem


Kako je Vlada RS regovala na komentare o povećanju plate Premijeru i ministrima: Nije neto, nego bruto! | Visokoin.com\nKako je Vlada RS regovala na komentare o povećanju plate Premijeru i ministrima: Nije neto, nego bruto!\nOglasili se iz Vlade Republike Srpske\nS ciljem objektivnog i tačnog informisanja javnosti a u vezi sa informacijama koje su se pojavile u pojedinim medijima o iznosu plate predsjednika Vlade Republike Srpske i ministara, iz Vlade su saopštili da plata predsjednika Vlade iznosi 4.600 KM u neto iznosu, odnosno 7.460 KM u bruto iznosu /prije odbitaka po osnovu pripadajućih poreza i doprinosa/.\nInterpretacijom u pojedinim medijima stiče se utisak da predsjednik Vlade prima platu od 7.460 KM, što nije tačno – rekli su Srni u Vladi Republike Srpske, ponovivši da plata predsjednika Vlade iznosi 4.600 KM, što je iznos nakon svih odbitaka po osnovu poreza i doprinosa.\nIz Vlade podsjećaju da se odluka o povećanju plata ne odnosi samo na predsjednika Vlade i ministre, nego je odluka donesena za sve zaposlene u javnom sektoru Republike Srpske, a što je bio rezultat dogovora sa sindikatima da plate u Srpskoj budu povećane za 10 odsto.\n– Žao nam je što se ovakvi podaci interpretiraju na način da se dio javnosti dovede u zabludu o tačnom iznosu plata koje primaju predsjednik Vlade i ministri, kao i ostali zaposleni u javnom sektoru Republike Srpske. S ciljem tačnog informisanja, molimo medije da na jasan i nedvosmislen način informišu građane ne samo kada je riječ o platama, već i o svim drugim temama od društvenog i drugog značaja – poručili su iz Vlade Republike Srpske.\nPodsjetimo, Predsjednik Vlade Republike Srpske i ministri u Vladi povećali su sebi plate za deset odsto, pa je tako osnovna bruto plata premijera Radovana Viškovića 7.460 KM ili preko 4.600 maraka u neto iznosu.\nPovećanje plata u Vladi Republike Srpske izazvalo je ogorčenje u javnosti Republike Srpske.


Zajednička poruka ambasadora EU građanima i političarima BiH – Magazin Plus\nHome/-TopSLIDE/Zajednička poruka ambasadora EU građanima i političarima BiH\nŠef Delegacije Evropske unije u Bosni i Hercegovini Johann Sattler i ambasadori država EU u BiH objavili su zajedničku poruku građanima i zvaničnicima BiH.\n“Dan Evrope je prilika da slavimo Evropsku uniju – projekat koji se zasniva na miru, partnerstvu, zajedničkim vrijednostima i solidarnosti. Upravo je to u središtu odnosa EU sa Bosnom i Hercegovinom i u tom duhu obilježavamo ovaj Dan Evrope.\nKraj krize se još ne nazire, ali mi ćemo nastaviti – u solidarnosti – da se zajednički borimo protiv posljedica pandemije, sa vrlo snažnom porukom: Evropskoj uniji je stalo!\nOvo je poruka koju želimo poslati građanima Bosne i Hercegovine na Dan Evrope”, napisali su ambasadori.


Ihsanoglu: Islamske zemlje treba da priznaju nezavisnost Kosova – Minber\nsij. 14, 2013 at 8:14 am\nGeneralni sekretar Organizacije islamske konferencije (OIC) Ekmeledin Ihsanoglu je izdao pisano saopćenje u kojem navodi da je kriza u Iraku izazvana političkim nesporazumima. Ihsanoglu je pozvao na demokratska postupanja i dijalog na osnovu zahtjeva sukobljenih strana u toj zemlji.\nIzrazivši nadu da će irački lideri biti dovoljno mudri i da neće dozvoliti da politički nesporazumi prerastu u vjerske, Ihsanoglu je kazao da je OIC spreman na posredovanje u pregovorima ukoliko bude pozvan.\nIhsanoglu se u saopćenju dotakao i jučerašnjeg sastanka sa kosovskim ministrom vanjskih poslova Enverom Hocayem i pozvao sve islamske zemlje da priznaju nezavisnost Kosova i sruše predrasudu o Evropi kao „hrišćanskom“ kontinentu.\nŠef kosovske diplomatije Hocay je nakon jučerašnjeg sastanka sa generalnim sekretarom OIC-a izjavio da je u protekloj 2012. nezavisnost Kosova priznalo 12 država i da je ukupan broj država koje su to učinile prešao brojku od 100.\nGranata iz Sirije pala na teritorij Turske